سرووشتی دەڤەری بارزان لە پەرلەمانی عێراق نیشاندەدەم | دەزگاى زارى کرمانجى\nرەمەزان هەرنی – مێرگەسۆر : فۆتۆگرافەری پیشەیەكی نوێ نیە، بەڵام لەم چەند ساڵەی دوایی دا فۆتۆگرافەران زیاتر دەبینرێن و بە رادەیەك ئێستا لە كوردستان رێكخراوی فۆتۆگرافەران و چەندین گرووپ هەن تایبەت بە فۆتۆ زیاتریش فۆتۆگرافەری سرووشتین.\nناسر تاهر, فۆتۆگرافەری دەڤەری مێرگەسۆر بە زاری كرمانجی گوت:" بۆ ماوەی پازدە ساڵە كاری فۆتۆگرافەری و ڤیدیۆ دەكەم, بەشداری پێشانگای فۆترگرافەری بووم كە پێشبركێ بوو بۆ شەش فۆتۆگرافەری دەڤەرەكەمان و توانیم پلەی یەكەم بەدەستبێنم لەو پێشانگایە و پێشانگای تایبەت بە خۆم كردۆتەوە كە ئەو دوو پێشانگا تایبەتەی من لەلایەن بەرێوەبەرایەتی رۆشنبیری و هونەری مێرگەسۆر كراونەتەوە.\nناسر، گوتیشی:" كاری فۆتۆگرافەری زۆر شتی لە ژیانم دا زیادیكردووە شانازی بە كارەكەمەوە دەكەم زۆر چێژ بەخشە ئەو كاتە زۆر دڵم خۆشە كە كامێرام لەدەستدایە, كاری من گرتنی وێنەی گشتییە حەزم لە گرتنی وێنەی هەمە جۆرە بەتایبەت وێنەی سرووشت و ژینگەی دەڤەری بارزان، بەڵام لەبەر نەبوونی كاتی پێویست زۆر دەرچوونم نیە بۆ ناو سرووشت.\nناسر ئەوەشی خستەڕوو:" خۆشترین كات بەسەر دەبەم لە ناو سرووشتی دەڤەری بارزان كاتێك وێنەی سرووشتی دەگرم بەهۆی ئەوەی ناوچەی بارزان زیاتر لە سەدەیەكە نمونەی ژینگەپارێزییە بە هەزارەها فۆتۆ ئەو جوانیە تەواو نابێت كە پێشانبدرێت.\nفۆتۆگرافەر ناسر ئەوەشی گوت:" تا ئێستا هیچ فۆتۆیەكم نەفرۆشتوە بەهۆی ئەوەی فرۆشتن لە كوردستان نەبۆتە كولتور، بۆمن وەك فۆتۆگرافەر فرۆشتنی وێنە زۆر گرنگە بەڵام بەداخەوە لە كوردستان هیچ گرنگی بە فۆتۆ نادرێت هیوادارم هەڵواسینی وێنەی سرووشتی ببیتە كولتور لە هەموو ماڵێك وێنەیەكی سرووشتی هەبێت.\nناسر جەختی لەوەشكردەوە:" تا ئێستا زۆر كامێرام كڕیوە، بەڵام ئەوەی زۆر گرانم كڕیوە بە 4600 دۆلاۆ بووە واتە 46 وەرەقە، بەڵام سەرەرای ئەمەش هۆكاری ئەوە نازانم بۆ لە كوردستان گرنگی بە فۆتۆ نادرێت بەتایبەتی فۆتۆی سرووشتی، سەرەڕای ئەوەی هەندێك جار توشی كێشە بوومە، بەڵام بە گرنگ وەرم نەگرتووە تا ببنە رێگر لەبەردەم كارەكەمدا.\nفۆتۆگرافەر ناسر ئەوەشی روونكردەوە:" لە بەرنامەم دایە وەك فۆتۆگرافەر و كوڕە ئەنفالێكی دەڤەری بارزان لە ناو هۆڵی پەرلەمانی عێراق پێشانگایەكی فۆتۆی سرووشتی تایبەت بە دەڤەری بارزان بكەمەوە".


ئەنجامی بەرایی قوربانیانی ڕووداوەكەش ڕاگەیەندرا ئەمریكا هەڵوێستی خۆی لەبارەی تەقینەوەكەی بەیروت ئاشكرادەكات – تۆڕی میدیایی خەڵک\nئەنجامی بەرایی قوربانیانی ڕووداوەكەش ڕاگەیەندرا\nئەمریكا هەڵوێستی خۆی لەبارەی تەقینەوەكەی بەیروت ئاشكرادەكات\n2020/08/04 - 9:00 PM\nوەزارەتی بەرگری ئەمریكا (پنتاگۆن)، هەڵوێستی وڵاتەكەی لەبارەی تەقینەوەكەی بەیروتەوە ئاشكرا دەكات.\nوتەبێژی پنتانگۆن لە لێدوانێكیدا بۆ میدیاكانی ئەمریكا ڕایگەیاند:”لە نزیكەوە چاودێری پەرەسەندنی تەقینەوەكەی بەیروت دەكەین، بەڵام هیچ شتێكمان نییە لەبارەی هۆكاریی تەقینەوەكە، یان دەرهاویشتەكانی تا پێشكەشی بكەین”.\nوتەبێژەكەی وەزارەتی بەرگری ئەمریكا وتی:”هەست بە نیگەرانییەكی زۆر دەكەین بەوهۆیەی قوربانییەكەی زۆر و كاولكارییەكی گەورە لە بەیروت كەوتەوە”.\nلەلایەكی ترەوە، ئاژانسی (رۆیتەز) ئەنجامی بەرایی قوربانیانی تەقینەوە گەورەكەی بەیروتی پایتەختی لوبنانی ڕاگەیاند.\nئاژانسەكە لە زاری سەرچاوە ئەمنی و نیشتمانییەكانەوە بڵاویكردەوە”ئەنجامی بەرایی قوربانیانی تەقینەوەكەی بەیروت، كوژرانی لانی كەم 10 كەسه”.\nپێشتر حەمەد حەسەن وەزیری تەندروستی لوبنانی هۆكاریی تەقینەوەكەی بەندەری بەیروتی ڕاگەیاند كە بە وتەی ئەو :”لە ئەنجامی تەقینەوەی یاریی ئاگرینەوە بوو”.\nبە هەمان شێوە سەرچاوە ئەمنییەكانی لوبنان ڕایانگەیاند، هۆكاریی ڕووداوەكە تەقینەوەی بڕێكی زۆر لەو یارییە ئاگرینانە بوو كە بۆ بۆنەكان تەرخانكرابوو.\nوەزارەتی پەروەردە چەند بڕیارێكی لەبارەی تاقیكردنەوەی پۆلە ناكۆتاكان دەركرد\nدواین زانیاری لەسەر دۆخی مەلا كرێكار لە زیندان ڕاگەیەنرا\nعێراق37 خولەک پێش ئێستا\nئابوری13 کاتژمێر پێش ئێستا


ئاگره‌كه‌ی لۆس ئه‌نجلۆس ده‌وڵه‌مه‌نده‌كانی راونا – Knwe.org\nسەرەکی » هەمەڕەنگ » ئاگره‌كه‌ی لۆس ئه‌نجلۆس ده‌وڵه‌مه‌نده‌كانی راونا\nئاگره‌كه‌ی لۆس ئه‌نجلۆس ده‌وڵه‌مه‌نده‌كانی راونا\nئه‌و ئاگره‌ی له هه‌فته‌ی رابردوودا ناوچه‌یه‌كی زۆر له دارستانه‌كانی ده‌وروبه‌ری لۆس ئه‌نجلۆسی گرته‌وه، لانیكه‌م پێنج ماڵی كه‌سێتییه ده‌وڵه‌مه‌نده‌كانی سوتاندووه، كه هه‌ر ماڵێكی له‌وانه نرخه‌كه‌ی چه‌ندان ملیۆن دۆلاره.\nئاگری ئه‌م جاره ناوچه‌ی برۆنتوودی گرته‌وه، كه له ساڵی 1994وه یه‌كێكه له ناوچه گرانبه‌هاكان‌و كه‌سێتییه زۆر به‌ناوبانگ‌و ده‌وڵه‌مه‌نده‌كان خانووی تێدا دروست ده‌كه‌ن.\nیه‌كێك له‌و كه‌سێتییه ده‌وڵه‌مه‌ندانه كه ناچار بووه رابكات‌و ماڵ‌و حاڵی خۆی جێبهێڵێت، لیبرۆن جیمسی ئه‌ستێره‌ی یاری تۆپی سه‌به‌ته‌یه كه ماڵه‌كه‌ی 23 ملیۆن دۆلاری پێداوه. هه‌روه‌ها ئه‌رنۆڵد شوارزینگه‌ری ئه‌كته‌ری به‌ناوبانگی هۆلیوود‌و حاكمی ویلایه‌تی كالیفۆرنیاش رایگه‌یاند، به‌هۆی ئاگره‌كه‌وه نیوه‌شه‌و ناچار بووه ماڵه‌كه‌ی چۆڵ بكات.\nفلمه تازه‌كه‌ی ئه‌رنۆڵدیش به ناوی تێرمینه‌یته‌ر دارك فه‌یت، كه بڕیار بوو له‌و هه‌فته‌یه‌دا نمایش بكرێت، به‌هۆی ئاگره‌كه‌وه دواخرا.


کوردیپێدیا - لە سلێمانی کوڕان و کچان درەنگ هاوسەرگیری دەکەن و منداڵی کەمیشیان دەبێت\n📊 لە سلێمانی کوڕان و کچان درەنگ هاوسەرگیری دەکەن و منداڵی کەمیشیان دەبێت | پۆل: ئامار و راپرسی | زمانی بابەت: 🏳 کوردیی ناوەڕاست\nلە سلێمانی کوڕان و کچان درەنگ هاوسەرگیری دەکەن و منداڵی کەمیشیان دەبێت\nبەپێی رووپێوییەک، لە هەرێمی کوردستان تەمەنی مامناوەند بۆ هاوسەرگیری لەنێو کچاندا 20.7 ساڵە، بەڵام لەنێو کوڕاندا 24.5 ساڵە. لەنێو پارێزگاکانیشدا، کوڕان و کچان لە پارێزگای سلێمانی درەنگتر لە هەر پارێزگایەکی دیکە هاوسەرگیری دەکەن، تەمەنی مامناوەند بۆ کوڕان و کچان لەو پارێزگایە بەدوای یەکدا 24.8 و 20.9 ساڵە.\nرووپێوییەکە لەلایەن نووسینگەی فەرمانگەی ئاماری هەرێمی کوردستان بە هاوبەشی لەگەڵ ئاژانسی دانیشتووانی سەر بە نەتەوە یەکگرتووەکان و رێکخراوی کۆچی نێودەوڵەتی لە مانگی ئابی 2017 بۆ مانگی ئایاری 2018 ئەنجامدراوە، تێیدا پرسیار لە 13 هەزار و 200 خێزان کراوە لە هەرسێ پارێزگاکانی هەولێر، دهۆک و سلێمانی. هاوکات پرسیاریشی لە 400 خێزانی نێو هەشت کامپی هەرێمی کوردستان کراوە. بەپێی راپۆرتی رووپێوییەکە، ئەو رووپێوییە گەورەترین رووپێوییە کە لە ساڵی 1987ەوە تاوەکو ئێستا لە هەرێمی کوردستان کرابێت.\nسەبارەت بە تەمەنی هاوسەرگیری، لە رووپێوییەکەدا ئاماژە بەوە کراوە، لە تەمەنی 18-24 ساڵ، 31٪ کچان هاوسەرگیرییان کردووە، بەڵام هاوتا کوڕەکانیان لە هەمان تەمەن، تەنیا 11٪یان هاوسەرگیرییان کردووە. هەروەها 6٪ کچان لە تەمەنی نێوان 15 بۆ 17 ساڵ هاوسەرگیرییان کردووە، بەجۆرێک 32٪یان لەو تەمەنەدا منداڵیان بووە.\nرێژەی رەگەز لەنێوان نێر و مێ یەکسانە، واتە بۆ هەر 100 کچێک 100 کوڕە، بەجۆرێک لە تەمەنەکانی نێوان 0 بۆ 29 ساڵ کوڕان زیاترن وەکو لە کچان و کەمێک لە سەرووی 100ەوەیە، بەڵام دواتر رێژەی نێر کەمتر دەبێتەوە، بەشێکی لەبەرئەوەی رێژەی مردن لەنێو رەگەزی نێر زیاترە.\nسەبارەت بە پێکهاتەی خێزان، بۆ هەر 10 خێزان، نزیکەی نۆ خێزانیان لەلایەن پیاوێکەوە بەڕێوەدەبرێت، واتە 10% خێزانەکان لەلایەن ژنێکەوە بەڕێوەدەبرێت، بەتایبەت ئەو خێزانانەی کە بەخێوکەری پیاو گیانی لەدەستداوە. ئەو خێزانانەی کە بێوەژنێک بەڕێوەیاندەبات، بەپێی رووپێوییەکە، ئاستی خوێندنیان نزمە و خێزانەکانیشیان بچووکتر و هەژارترن وەک لەو خێزانانەی کە پیاوێک بەڕێوەیاندەبات.\nلەبارەی منداڵبوونەوە، تەنیا 5٪ ژنان کە هاوسەرگیرییان کردووە، منداڵیان نەبووە؛ هەروەها تەنیا 5٪ لە تەمەنی 49 ساڵیدا بە سەڵتی ماونەتەوە. رێژەی مامناوەندی منداڵبوون بۆ هەر خێزانێکیش لە هەرێمی کوردستان 4.4 منداڵە.\nپارێزگای سلێمانی کە خاوەنی زۆرترین ژمارەی دانیشتووانە لە هەرێمی کوردستان، کەمترین رێژەی لەدایکبوونی منداڵی هەیە کە 4.1 منداڵە، بەڵام ژنان لە دهۆک زۆرترین منداڵیان هەیە کە 4.9 منداڵە. ئەو ژنانەی کە تەمەنیان سەروو 55 ساڵە لەنێوان 7.3 بۆ 9 منداڵیان بووە.\nرووپێوییەکە دەریدەخات کە پەیوەندییەکی راستەوخۆ لەنێوان ئاستی خوێندن و منداڵبووندا هەیە، ئەو ژنانەی هیچ بڕوانامەیەکی خوێندنیان نییە 3.3 منداڵیان بووە، ئەو ژنانەی خاوەنی بڕوانامەی سەرەتایی یان بنەڕەتین 3.2 منداڵیان بووە. ئەو ژنانەش کە خاوەنی بڕوانامەی دواناوەندی و سەرووترن 2.5 منداڵیان بووە.\n➕ ئەم بابەتە لەلایەن: (رۆژ هەژار)ەوە لە: Sep 8 2020 6:57PM تۆمارکراوە


کؤردی پدیا - بەرمیز\n🏠 | 📧 | دەربارە! | کتاووخانه | 📅 24-02\n📅 ایمڕوو 24-02 أڕ تاریخ ▾\n| 💳 کمک های مالیبه ما کمک كورديپيديا بهتر ساخت. حتی کمک های مالی کوچک می تواند متفاوت باشد. ما نیاز به کمک مالی خود را برای دستیابی به تکنولوژی روز و سریع تر برای خدمات ما، برای ایجاد و ترویج سازمان كورديپيديا و استخدام کارکنان اختصاص داده شده به افزایش و بهبود محتوا، طر | 📕 کتاووخانه کەڵنگتەرین کتاووخانه دیجیتال کؤردی - (10,677) کتاوو | |\n📊 شؤمارە مەقاڵەل 370,598 | شؤمارە عەسگەل 57,408 | کتاووەل 10,677 | فایل های مرتبط 38,952 | 📼 Video 164 | 🗄 بنچەکەل(سەرکەنی=سرچشمە) 13,627 |\n🏰 بەرمیز | 🏷 ڕزگ(دەسە): جاگەل | زبان مقاله: 🏳 کوردیی ناوەڕاست\n🏷 ڕزگ(دەسە): 🏰 جاگەل\n🗺 اقلیم ⬇ جنوب کردستان\n💎 محل ▫ روستا\n✨ کیفیت بەخش : 60% ✔\n➕ اێ ڕکؤردە إژ لآ Dec 15 2017 9:00AM أڕا(مانو بەرزنجی)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاDec 15 2017 10:22PM نووآ بی(بروز بی)\n👁 اێ بەخشە 2,364 گل سئرکریائە(دێینە)\n🖇 آیتم های مرتبط: 5\n1. 👁 بۆردومانەکانی تورکیا و ئێران پاشەکشەی بە کشتوکاڵ و ئاژەڵداریی کردووە\n1. 👁 05-12-2017\n3. 👁 15-12-2017\n| زمان دؤرسکردن وەڵگە(پەڕە): 1,373 ثانیه(اێس)


ئەی گەلانی داگیرکراوی ڕۆژهەڵاتی ناوەڕاست!\nWednesday, 02.12.2020, 22:25\nقەدەغەکراوەکانى داگیرکەر تێکبشکێنن .. وە ناسنامە ڕەسەنەکانی خۆتان بەدەست بهێننەوە\nنووسینی: زارا زاگرۆس Zara Zagroz\nوەرگێڕانی: جۆ ولیام Joe William\nئەی گەلانی داگیرکراوی ڕۆژهەڵاتی ناوەڕاست لە ڕۆژهەڵات تا ڕۆژئاوا!\nکارەساتێکی ترسناکە کاتێك مرۆڤ کۆیلە بێت، بەڵام کارەساتی لەوە گەورەتر ئەوەیە کە کۆیلە هەست نەکات کەوا کۆیلەیە و پێی وابێت کەوا ئازادە، وە بەدرێژايی تەمەنیدا بژێت له ناو خەیاڵی ئازادیدا. جێی داخە کە داگیرکەرەکانی ڕۆژهەڵاتی ناوەڕاست زۆرمانیان هێناوەتە ئەو ئاستە ترسناکەی بێهۆشی، بە بەستنەوەمان بە زنجیری خورافات و ترساندنمان بە کۆمەڵێك قەدەغەکراو (تابو-Taboo)، وە بەتەواوی دایان ماڵیوین، بە جۆرێك کە بووینەتە دوژمنی وڵات و ناسنامە و کەلەپور و باپیرانمان.\n1. داگیرکەرەکان وا پیشانیان دا و بوختانيان كرد کە گوایە باپیرانمان کافر بوونه و هاوەڵيان بۆ خودا داناوه (کافر و مشرك)، وە ئەوان (مەبەست لە داگیرکەرەکان) خۆشەویست و حیزبی خوداوەندن. لەژێر ئەم بوختانەدا وڵاتەکانمانیان داگیر و تاڵان کرد و زۆرێك لە باوباپیرانمانیان کوشت و نەنکەگەورەکانمانیان کرده کەنیزە و ئەوانەش كه مانەوە، ژێردەستەکران. هەروەها سامانەكانمانیان دزی بە ناوی ئەنفال و دەسکەوت و سەرانە و یەك لەدە و زەکات و خێرکردندا، وە سکی گەلەکانی خۆیانیان پێ تێرکرد و وڵاتەکانی خۆیانیان پێ ئاوەدانکردەوە و سوپا داگیرکەرەکانی خۆیانیان پێ پڕچەكکرد و سەروەریان بۆ خۆیان دروستکرد.\n2. داگیرکەرەکان وا پیشانیان دا و بوختانيان كرد کە گوایە كولتورى نەتەوەیەکەمان كولتوری کافر و بێ بڕوا و ڕێ لێ ونبوو و بەرەڵایەتییە، بەڵام كولتورەکەی ئەوان كولتورێکی باوەڕداری و خانەدانی پایەبەرزە. لە ژێر ئەم ناوەدا بەشێکی زۆری كولتورەکانمانیان تەفروتونا کرد و ئەوەی کە مایەوە، ناشیرینیان کرد و بە کاری شەیتانیان لە قەڵەمدا بۆئەوەی کە خۆمان دژایەتی بکەین و لەناوی ببەین وە زۆرێك لە ئێمە ئەمەی کرد، بەتایبەتی کوێرەكانيان (شێخەکانی ئیسلام)، ئەوانەی کە لێمانیان ڕفاند و عەمامەیان كرده سەريان و ڕێشیان پێ هێشتەوە و عەبایان دا بە شانیاندا بەو پێوەرانەی کە خۆیان دەیانەوەێت، وە کردنيان بە تابوری پێنج و بە وڵاتەکانماندا بڵاوو بونەوە، وەك تاعونێك تووشى کۆمەڵگاکانمان بوونه.\n3. داگیرکەرە عەرەبەکان بوختان و درۆيان بۆمان هەڵبەست، کە گوایە زمانەکانمان زمانی کوفر و دواکەوتوییە، وە بەتەنها زمانی عەرەبی زمانی بەهەشت و شارستانیە و زمانێکی پیرۆزە، وە زۆر لەوانەش زیاتر، بوختان دەکەن و دەڵێن کە خودا هیچ نوێژێك قبوڵ ناکات ئەگەر بە عەرەبی نەبێت. بەم شێوەیە زمانەکانمانيان سڕییەوە لە بوارەکانی ڕۆشنبیری و سیاسی و ئابوریدا و زمانەکەی خۆیانيان لە جياتيان دانا، تا وای لێهات زۆربەی خەڵکى شارەکانمان بە زمانی عەرەبی بدوێن بۆ ئەوەی لەلایەك بتوانن بژێن و لەلایەکەشەوە لەو دواکەوتوویى و شەرمەزاریە ڕزگاریان ببێت، وە ئەگەر کەسانی سادەی نیشتەجێی گوند و دۆڵ و چیاکان نەبوایە، ئێستا زمانەکانمان بەیەکجاری لەناوچوبوون. هەزان سڵاوو و ڕێز بۆ ئەو کەسە سادانە، ئەوان فریشته‌ی پاراستنى بەشەرەفمەندانەى زمانەکانمانن.\n4. داگیرکەرە عەرەبەکان بوختان و درۆيان بۆمان هەڵبەست، کە گوایە وڵاتەکانمان پیرۆز نییە، وە بوختانيان کرد و وتيان کە اللە بەتەنها وڵاتی ئەوانی پیرۆز کردوە، شاری مەککە ماڵی خودا (کەعبە)ی تێدایە و شاری مەدینەش ئارامگەی (قەبری) کۆتا پێغەمبەر و سەرداری نێردراوانی تێدایە (خاتم الأنبياء وسيّد المرسلين)، وە چوون بۆ حەجکردن بۆ جوگرافیای عەرەبه، كه یەکێك لە پێنج بنەماکانی ئیسلامه. ئەمە لە ١٤٠٠ ساڵی ڕابوردودا لەلایەن زۆرینەی باپیران و داپیرانمانەوە پەیڕەو کراوە و خۆیان لە هەندێك خۆشی ژیان بێ بەش کردوە تاکو هەندێك پارە کۆبکەنەوە و بیدەن بە خەرجی ڕێی حەجکردن بۆ ئەوەی کە ڕەزامەندی خودا بەدەست بهێنن. وە هەندێك لە باپیرانمان مەرگی لەکاتی حەجکردندا بە ئاوات دەخوازێت بۆئەوەی کە لە مەککە یان مەدینە بنێژرێت. لەمانە سەرسوڕهێنەرتر هەندێك لە گەورەکانمان داوایان دەکرد کە لاشەکەیان ببرێت بۆ مەککە یان مەدینە پاش مردنیان بۆئەوەی لەوێ بنێژرێن و ڕۆحیان ئارام بێت هەتاهەتایە. ئایا چەواشەکاری عەقڵ و تێکدانی هۆشمەندی نیشتمانی لەمە زیاتر هەیە؟ ئایا ئەمە تێکشکاندنی وابەستەبوون بە نیشتمان ناگەیەنێ، کە خەیاڵ بکەیت گوایە وڵاتی عەرەب باشترە لە وڵاتی خۆت؟ وە بەرگری کردن لە وڵاتی عەرەب لە پێشترە لە بەرگری کردن لە وڵاتی خۆت؟\n5. داگیرکەرە عەرەبەکان بوختان و درۆيان بۆمان هەڵبەست، کە گوایە تەنها مەسەلەکانی ئەوان پیرۆزە و شایەنی ئەوەیە کە قوربانی بۆيان بدرێت. بەدرێژایی سەدەیەكە بە بابەتی فەلەستینەوە سەرقاڵمانيان کردوه، سامانی وڵاتەکانمان بەباد داوە و لاوەکانمانیان كردێتە قوربانی کێشمەکێشمە خوێناویەکانیان و شەڕە دۆڕاوەکانیاندا. ئێستا کوڕ و کچەکانمان لێ دەفڕێنن و مێشکیان دەشۆنەوە و بەكاریان دەهێنن بۆ ئەوەی خزمەتی پرۆژە تێرۆرتستیە جیهانیەکانیان پێبکەن. عقڵیەتە نەخۆشەکەیان چەندین داهێنانی تڕۆهاتی کردوە، لە دواین داهێنانیندا هەڵخەڵەتاندنی کچەکانمانە بۆ (جیهاد النکاح- واتە بەجێهێنانی جیهاد بە سێکسکردن). سیستێمی بەها بەرزه نیشتیمانیەکانمانیان شێواند. چ کارەساتێك لەمە گەورەترە؟!\n6. داگیرکەرە عەرەبەکان بوختان و درۆيان بۆمان هەڵبەست، کە گوایە وڵاتەکانمان هەموویان بەشێکن لە وڵاتی عەرەب(الوطن العربي)، وە لە چیای زاگرۆزەوە درێژدەبێتەوە بۆ ئۆقیانوسی ئەتڵەسی. یەکێك لە بەعەرەبکراوە سوریەکان هۆنراوەیەکی داڕشتوە بە ناوی (وڵاتانی عەرەب وڵاتمن):\nوڵاتانی عەرەب وڵاتمن لە شامەوە بۆ بەغداد\nلە نەجدەوە بۆ یەمەن لە میسرەوە بۆ فتوان\nئەم هۆنراوەیان کردوە بە سروودی نەتەوەی عەرەب، وڵاتەکانی ئێمەشیان بە وڵاتی عەرەب ڕیزبەند کردوە، پێمان خۆشبێت یان نا، وە هەر کاتێك داوامان کردوە کە ڕزگارمان ببێت لە دەستی داگیرکاریان و لە پێناو ڕزگاری وڵاتەکانمان تێکۆشابین، تاوانبارمانيان کردوه بە جیابوونەوەخوازان و بەکرێگیراوانی داگیركەران و ئیمپریالیزم و زایۆنیزم.\n7. داگیرکەرە عەرەبەکان بوختان و درۆيان بۆمان هەڵبەست، کە گوایە ئێمە ڕەسەنمان عەرەبه، وە هەستاون بە دروستکردنی خورافەی ئەوەی، کە ڕەچەڵەکی گەلەکانمان دەگەڕێتەوە بۆ عەرەب. لە سەردەمی نوێدا نەوەیەك لە مێژوونووسی عەرەبی ڕەگەزپەرست دەرکەوتن کە تیۆری گەلانی سامییان لە تەوراتەوە وەرگرتبوو –لەگەڵ ئەوەی کە شەو و ڕۆژ هێرش دەکەنە سەر زایۆنزم-، وە ئەوەی کە ویستیان تەعریبی بکەن خستيانه ناوى. پرسیارەکە ئەمەیە: بۆچی سوورن لەسەر ئەوە؟ وەڵامەکە ئەوەیە کە دەیانەوێت بمانکەن بە پاشکۆی خۆیان تا ببنە گەورەمان و ببنە خاوەنی سامان و وڵات و گەلەکانمان، وە بازرگانیمان پێوە بکەن لە ناو ڕێكخراوی نەتەوەیەکگرتوەکان و سەرجەم ڕێكخراوە نێودەوڵەتیەکانی دیکەدا.\nئەی گەلانی داگیرکراوی ڕۆژهەڵاتی ناوەڕاست! داگیرکەرەکان چییان بۆمان بەجێهێشتوه؟ باپیرانمانیان کرده کافر، كولتورەکانمانیان کافر و تەفروتوناکرد، زمانەکانمان سوکایەتیان پێکرا و وەلانرا، وڵاتەکانمان دزراو هەڵــوشرا، مەسەلەى ئازادی و سەربەخۆمانیان بە ناپاکی لە قەڵەمدرا، ڕەچەڵەکمان شێوێندرا و وون کرا. دەی باشە چی ماوەتەوە بۆ ئێمە لە دەرەوەی دەستەڵاتی داگیرکەری عەرەب و دەرەوەی دەستەڵاتی قوتابیەکانیان، داگیرکەرە فارس و تورکەکان؟ هەتاکەی ئێمە گیرۆدەی ئەم درۆودەلەسە و قەدەغەکراوانە بین؟\nئایا ئێستا کاتی تێکشکاندنی قەدەغەکراوەکانی (Taboo) داگیرکەر نەهاتووە؟\nئایا ئێستا کاتی بەدەستهێنانەوەی ناسنامەی ڕاستەقینەی خۆمان نەهاتووە؟\n(وەرگێڕانی ئەم ووتارە بۆ زمانی گەلەكانمان و بڵآووکردنەوەی، بەشێکە لە تێکۆشان دژی داگیرکەرانی ڕۆژهەڵاتی ناوەڕاست)


Ebwk = ئه‌نجومه‌نی بڵاو کردنه‌وه‌ی وشه‌ی کوردی\nMonday, 01.11.2010, 12:00\nدۆستانی ئازیز له گه‌ڵ رێز و سڵاودا\nئه‌نجومه‌نی بڵاو کردنه‌وه‌ی وشه‌ی کوردی پتر له 118 حه‌فته‌یه به شێوه‌ی ناردنی کورته په‌یامی موبایلی ده‌ستی کردوه به بڵاو کردنه‌وه‌ی وشه‌ی کوردی، به به‌رامبه‌ری فارسیه‌که‌یه‌وه بۆ خۆشه‌ویستانی رۆژهه‌ڵات واته کورده‌کانی ئێران که به داخه‌وه به هۆی سیاسه‌تی ناوخۆی ئێرانه‌وه وه هه‌روه‌هاش دوری منداڵان و خه‌ڵکی ئه‌م به‌شه له کوردوستان به خوێندن به زمانی دایکی خۆیان و نه‌بوونی بڵاو که‌ره‌وه‌کان و میدیا کوردیه‌کان له وانه‌یه زمانی دایکی خۆیان له بیر بچێته‌وه به شێوه‌یه‌ک که ئیستا زۆرێک له وشه ساکار و بنه‌مایی و زۆر به کار چووه‌کانی رۆژانه‌یان گۆڕیوه به فارسیه‌که‌ی.\nمن و کاک فه‌ریدونی حه‌ق دوست کاتێ ئه‌م بیره‌مان کرده‌وه که‌وتینه ئه‌و بیره‌ی که چۆن ده‌توانین ئه‌م وشانه گێڕینه‌وه بۆ ژیانی کورده‌کانی رۆژهه‌ڵات. بۆیه هاتینه سه‌ر ئه‌وه‌ی هه‌ر حه‌فته، سێ، چوار یان پێنج وشه به به‌رامبه‌ره‌که‌یه‌وه به کورته په‌یامدا بنێرین بۆ دۆستان و له وانیش داوا بکه‌ین بینێرن بۆ دۆستان و براده‌رانی خۆیان به‌و هیوایه‌ی ببێته هۆی زیندوو بوونه‌وه‌یه‌کی ئه‌م وشه تیاچووانه.\nئێستاش داواتان لێ ده‌که‌م به ئیمه‌یلی خۆتان یارمه‌تیمان بده‌ن و بۆ دۆستانی خۆتانی ره‌وانه که‌ن داوایان لێ بکه‌ین به کاریان بێنن.\nئه‌مه‌ش ئادره‌سی بلۆگه‌ی ئه‌نجومه‌نه‌که http://www.ebwk.blogfa.com/\nحامید به‌هرامی له شاری مه‌ریوان\nدوستان بزرگوار با سلام\nاز ێد و هیجده هفته قبل من و دوستم ێقای فریدون حق‌دوست، دغدغه مرگ لغات كاربردی كردی در میان كردها به دلیل تسلگ زبان فارسی در محاورات روزمره و عدم استفاده اززبان كردی در مدارس و مراكز اداری و همچنین عدم دسترسی به رسانه‌های كردی ما را بر ێن داشت كه راهی برای جلوگیری از این امر بیابیم و هر چند تلاش كوچكی باشد اما در این راستا كاری انجام دهیم . به همین منڤور انجمن انتشار لغات كردی را پایه ریزی نمودیم كه به ێورت مسج هر هفته سه، چهار یا پنج كلمه كردی را با معادل فارسی ێن برای دوستان و ێشنایان بفرستیم و از ێنان بخواهیم كه ێنها نیز برای دوستانشان روانه نمایند.\nاین انجمن كوچك مسجی، پس از چندی تێمیم گرفت ارسالات خود را- البته محێول یك ماه خود یعنی چهار هفته را - به ێورت ایمیلی نیز برای دوستان بفرستد و از ێنان بخواهد به ێورت ایمیل ێن را منتشر نمایند تا دوستان كردمان ێنها را به كار گیرند و فارس زبانهای عزیزی نیز كه علاقه‌ای دارند تا حدودی با كردی ێشنا شوند.\nهرچند نمی‌دانیم تا چه حدی موفق بوده‌ایم اما این تلاش كوچك امید است از مرگ واژگان بسیاری در زبان كردی جلوگیری نماید.\nامید است كه رسیده باشیم و برسیم.\nاین هم ێدرس وبلاگ انجمن http://www.ebwk.blogfa.com/\nبا تشكر حامد بهرامی\nانجمن گسترش لغات كردی\nنمونه از ماه دوم پاییز\nوشه‌کان گه‌ڵاڕێزان (مانگی دووهه‌می پاییز)\nزاڵ بوون=چیره شدن\nو ماه سوم پاییز\nوشه‌کان سه‌رماو‌ه‌ز (مانگی سێومی پاییز)\nبڕیار=قول - پیمان\nگەردەلوولی ئاسن= لوله‌ی تفه‌نگ


له‌لایه‌ن: محەمەد تاهیر - به‌روار: 2021-04-15-01:10:00 - کۆدی بابەت: 4504\nخۆشۆردن بە یەكێك لەو كاتانە دادەنرێت كە تێیدا منداڵ هەست بە ئیسراحەت دەكات، بەڵام لەوانەیە بۆ تۆ كاتێكی درێژ و قورس بێت، بە تایبەتی گەر لە قۆناغەكانی یەكەمی دایكایەتیدابیت، بۆیە سەرەتا پێویستییەكانی منداڵەكەت لەكاتی خۆشۆردندا نازانیت، لێرەدا چەند ئامۆژگارییەك دەخەینەڕوو كە دەكرێت یارمەتیت بدات لەكاتی شۆردنی منداڵەكەت.\n5 خاڵە بنەڕەتی بۆ كاتی شۆردنی منداڵ\nبۆ ئەوەی شۆردنی منداڵەكەت ئاسان بێت و خۆت و منداڵەكەت كاتێكی خۆش بەسەرببەن، لە كاتی شۆردنی منداڵەكەت ئەم خاڵانە لەبەرچاوبگرە:\nدڵنیا ببەوە لە پلەی گەرمی ژوورەكە و ئاوەكە: پێوستە منداڵەكەت هەست بە گەرمی بكات لەكاتی خۆشۆردن، بۆیە پێویستە ئەو ژوورە (حەمام)ـەی كە منداڵەكەتی تێدا دەشۆیت گەرمبێت، بەهەمان شێوە ئەو ئاوەی كە بەكاریدەهێنێت گەرمبێت، هەروەها باشتر وایە لە جیاتی ئاوی گەرم ئاوێك بەكاربێنیت كە پلەی گەرمییەكەی مامناوەند بێت (شلەتێن).\nسەرەتا كەرەستەكانت ئامادە بكە: پێش دەستكردن بە شۆردنی منداڵەكەت كەرەستەكان ئامادە بكە وەك: ئیسفنجێكی نەرم، خاولی وشككردنەوە، جلوبەرگ، پێویستییەكانی شۆردن وەك شامپۆ.\nماوەی شۆردنی منداڵەكەت دیاری بكە: زۆر گرنگە ماوەی شۆردنی منداڵ زۆر نەخایەنێت، بۆ ئەوەی هەست بە سەرما نەكات و پێستی تێك نەچێت، چونكە حەمامی گەرم دەبێتە هۆی كەمبوونەوەی ڕۆنە سروشتییەكانی جەستە و نەهێشتنی، بۆیە پێویستە كاتی شۆردنی منداڵەكەت لە نێوان 5 بۆ 10 خولەكدا بێت.\nدووربكەوە لە بەكارهێنانی سابوون: بەكارهێنانی سابوون دەبێتە هۆی كەمكردنەوە و نەهێشتنی ڕۆنە سروشتییەكانی جەستە، كە دەبێتە هۆی كەمكردنەوەی نەرمی پێست و وشكبوونەوەی، بۆیە پێویستە ئەو پاككەرەوانە بەكاربهێتیت كە سابوونیان تێدانییە و ڕێژەی ترشی پێست (Skin pH) دەپارێزن.\nپێستی منداڵەكەت بپارێزە لە ڕووشان و برینداربوون: بۆ ئەوەی دووربكەویتەوە لە ڕووشان و برینداربوونی پێستی منداڵەكەت، پێویستە هەمیشە ئاگاداری نینۆكەكانی ببیت و نەهێڵیت درێژببێتەوە، هەروەها گەر نینۆكەكانی خۆت درێژبوو ئەوا لەكاتی شۆردنی دەستكێشی تایبەت بەكاربهێنە.\nلەبیرت نەچێت كە پێستی منداڵەكەت جیاوازە\nپێستی منداڵی ساوا زۆر ناسكتر و هەستیارترە لە پێستی پێگەیشتووەكان، بۆیە پێویستیان بە چاودێری و گرنگیپێدانی تایبەت هەیە بۆ ئەوەی بە نەرمی و تەڕی بمێنێتەوە، بۆیە زۆربەی كەسەكان بەرهەمی تایبەت بەكاردەهێننن كە پزیشك ڕێنمایی كردوون بۆ پاراستی پێستی منداڵەكانیان و هێشتنەوەی بە نەرمی.\nبابه‌ته په‌یوه‌ندیداره‌كان به : ٥ زانیاری گرنگ لە کاتی شۆردنی منداڵەکەت


د. هێمن هه‌ورامی پێشوازیى له شاندێکی دەزگای ئەدیان كرد\nئه‌مڕۆ سێشه‌ممه ٢٠٢١/٩/٧، د. هێمن هه‌ورامی، جێگرى سه‌رۆكی په‌رله‌مانى كوردستان، پێشوازیی لە شاندێکی دەزگای ئەدیان كرد، كه پێكهاتبوو له د. ئیلی ھنیدی، بەڕێوەبەری جێبەجێکاری دەزگای ئه‌دیانی لوبنانی و عەبدو سەعید، بەرپرسی پڕۆژەکانی دەزگای ئه‌دیان و مەریوان نەقشبەندی، یەکێک لەو ٣٣ کەسایەتییە عێراقییەی نه‌خشه‌ڕێگه‌کەیان ئامادە کردووە.\nله دیدارێكدا كه وه‌یسی سه‌عید وه‌یسی، ئه‌ندامی په‌رله‌مانی كوردستان ئاماده‌یبوو، سه‌ره‌تا د. ئیلی ھنیدی، بەڕێوەبەری جێبەجێکاری دەزگای ئه‌دیانی لوبنانی، پوخته‌یه‌كی سه‌باره‌ت به كاره‌كانی ده‌زگاكه‌یان و ئه‌و نه‌خشه‌ڕێگه‌یه‌ی كه ئاماده‌یان كردووه له ژێر ناوونیشانی نه‌خشه‌ڕێگه‌ى بنیاتنانی هاووڵاتیبوون و حكومڕانیی ژیرانه له عێراق، خسته ڕوو و به ڕه‌سمی پێشكه‌ش به په‌رله‌مانى كوردستانيان كرد.\nله به‌رامبه‌ردا د. هێمن هه‌ورامی، جێگرى سه‌رۆكی په‌رله‌مان، وێڕای ده‌ستخۆشیكردن له ده‌زگاكه‌یان و ئاماده‌كردنی ئه‌و نه‌خشه‌ڕێگه‌یه، جه‌ختی له‌سه‌ر پێویستیی حوكمڕانییه‌كی ته‌ندروست و دادپه‌روه‌رانه بۆ هه‌موو عێراق كرده‌وه له‌پێناو به‌دیهێنانی سه‌قامگیرى و ئاشتی و پێكه‌وه‌ژیانى نێوان سه‌رجه‌م نه‌ته‌وه و ئاین و مەزھەب و پێکھاتەکان.\nدەزگای ئه‌دیان دامەزراوەیەکی نێودەوڵەتییە و لە ژمارەیه‌ک کەسایەتیی عێراقی لە سەرجەم نەتەوە و ئاین و مەزھەب و پێکھاتەکانی عێراق پێکھاتووە، بارەگای سەرەکیی لە بەیروتە و نەخشەڕێگه‌یەکیان بۆ بەرقەرارکردنی حوکمێکی ژیرانه لە عێراق و دروستکردنی دەوڵەتی دامەزراوەیی به ھەرسێ زمانی (کوردی- عەرەبی- ئینگلیزی) ئامادە و چاپ کردووە و بڕیاره پێشكه‌شی هه‌رسێ سه‌رۆكایه‌تییه‌كه‌ی هه‌رێمی كوردستان و عێراقی بكه‌ن.\nسێشەممە, 07 ئەیلوول 2021 11:33\nD.hemn H. Peshwazi La Sh. D. Adyan Krd


ترەمپ لە حزبەكەی توڕەیە - تۆڕی میدیایی خەڵک\nترەمپ لە حزبەكەی توڕەیە\nسەرۆكی پێشووی ئەمریكا دۆناڵد ترەمپ توڕەیە لە حزبەكەی كە حزبی كۆمارییە.\nبەپێی راپۆرتی رۆژنامەی واشنتن پۆست ترەمپ لە نامەیەكدا توڕەیی خۆی نیشانداوە لە بەرامبەر هەندێك كاری حزبی كۆماری بۆ كۆكردنەوەی هاوكاری و بەخشینەكان بە ناوی ئەوەوە لەرێگای كۆمەڵێك گرووپەوە.\nترەمپ نامەكەی ناردووە لیژنەی نیشتمانی حزبی كۆماری، لیژنەی كۆنگرێس و لیژنەی ئەنجومەنی پیران.\nترەمپ لە حزبی كۆماری توڕەیە بەتایبەت لە بەشێك لە ئەندامەكانی كۆنگرێس كە دەنگیاندا بۆ دوورخستنەوەی دووەمجاری پێش تەواوبوونی ماوەكەی لە كۆشكی سپی.\n10 ئەندامی كۆماری لە كۆنگرێس و 7ی ئەندامی كۆماری لە ئەنجومەنی پیران لە بەرژەوەندی حزبی دیموكرات دەنگیان دا بۆ شەرمەزاركردن و تاوانباركردنی ترەمپ لە هاندانی هێرشبەرانی سەر باڵەخانەی كۆنگرێس لە شەوی 6ی كانوونی دووهەمی 2021 لە كاتی پەسەندكردنی ئەنجامی هەڵبژاردنەكانی تشرینی دووهەمی 2020.


سه‌رنجێک له مێژووی شۆڕشی پیشه‌سازی وه‌ک یه‌کێک له مه‌زنترین هۆکاری گۆڕان له جیهاندا\n200 ساڵ تێپه‌ڕین به‌سه‌ر شۆڕشی پیشه‌سازیدا\nگۆڕین له ژیانی کشتوکاڵی بۆ ژیانی پیشه‌سازی، بارکردن له ژیانی کشتوکاڵی دێهاتی بۆ ژیانی پیشه‌سازی، له کارگه‌کان و ئاشه‌کان له شاره‌کانا و ڕێگا دۆزینه‌وه بۆ وه‌ده‌ست هێنانی سامان، پێوست بوون به هاتوچۆو گواستنه‌وه‌ی کاڵای خاو گه‌یاندنیان به کارگه‌کان و گه‌یاندنی به‌رهه‌مه دروستکراوه‌کان به بازاڕ و شوێنی کڕین و به‌کارهێنان، ئه‌م پێوستیانه بوونه هۆی دروستکردنی ڕێگای هاتووچۆ و که‌ناڵی ئاو بۆ هاتوچۆو له ئه‌نجامدا پێویستی بۆ دروستکردنی هێڵی قیتار که وه‌ک یه‌کێک له مه‌زترین شۆڕشی گۆڕان له هاتوچۆدا.\nبۆ شۆڕشی پیشه‌سازی یه‌که‌م جار له به‌ریتانیا و له ولاته‌کانی تری ئه‌وروپاوه ده‌ستی پێنه‌کرد؟\nله پێش هه‌موو پێویستیه‌کانا پێویستی به سوته‌مه‌نی بۆ به‌ئه‌نجامدانی ئه‌م گۆڕانانه له هاتوچۆو گواستنه‌وه‌دا. له‌سه‌رده‌می ژیانی کشتوکاڵیدا دار به‌کارده‌هێنرا بۆ سوته‌مه‌نی، یه‌کێک له‌و هۆیانه‌ی بووه ڕابه‌ری گۆڕان له به‌کارهێنانی سوته‌مه‌نیدا گۆڕان له به‌کارهێنانی سوته‌مه‌نیدا له داره‌وه بۆ خه‌ڵوزی به‌رد، چونکه توانای وزه دروستکردن له خه‌ڵوزی به‌ردا سێ ئه‌وه‌نده‌ی توانای سوتانی داره و سه‌روخواری دورگه‌کانی به‌ریتانیا پڕبوو له کانگای خه‌ڵوزی به‌رد، ئه‌مه یه‌کێک له‌و هۆیانه‌ی که به‌ریتانیا بووه پێشه‌وای ده‌ست پێکردنی شۆڕشی پیشه‌سازی، هه‌ندێ له‌م کانگای خه‌ڵوزانه 'مه‌نجه‌مانه' زۆر نزیک له قه‌راغ ده‌ریاوه و گواستنه‌وه‌ی خه‌ڵوزی به‌ردی ئاسان ده‌کرد.\nله ساڵی 1712 دا که ده‌ستکرا به به‌کارهێنان و هه‌ڵکه‌ندنی زه‌وی بۆ به‌رهه‌م هێنانی خه‌ڵوزی به‌رد، خه‌لوزی به‌رد له زۆر قوڵایی زه‌ویه‌وه ده‌رده‌هێنرا و ده‌بوو زه‌وی هه‌ڵکه‌نن بۆ ڕاده‌یه‌کی زۆر قوڵ و ئه‌م هه‌ڵکه‌ندنه کێشه‌ی پڕبوون له ئاوی له‌گه‌ڵدابوو، بۆ ڕزگاربوون له کێشه‌ی ئاو ده‌بوو ئاوه‌که به په‌مپ ده‌رکه‌نه سه‌ره‌وه به بۆری بۆ سه‌رزه‌وی و بۆ ئه‌وه‌ی به‌ئاسانی خه‌ڵوز هه‌ڵکه‌نن. خه‌ڵوز زۆر هه‌رزانتر بوو له دار، بوونی سامانی سوته‌مه‌نی زۆر ده‌بووه هۆی گه‌شه‌دان به زیره‌کی پێشکه‌وتن و زیره‌کی داهێنان له وه‌ده‌ستهێنانی ساماندا، ئه‌م جۆره زیره‌کیه نه‌ده‌کرا به‌بێ زیره‌کی داهێنان له پێشکه‌وتنی زانیاریدا.\nله‌به‌ریتانیا ئازادی لێکۆڵینه‌وه‌ی زانیاری هه‌بوو، چونکه له‌پاش شۆڕشی ناوخۆ 'ئه‌هلی' ئینگلیزی ده‌سه‌لاتی بنه‌ماڵه‌ی پادشا که سه‌ربه که‌نیسه بوو نه‌ما و ده‌سه‌لات که‌وته ده‌ست په‌رله‌مانه‌وه، که په‌رله‌مانی ئینگلته‌را ده‌سه‌ڵاتداربوو یاسا که‌وته ده‌ست په‌رله‌مانه‌وه ئیتر ویستی داگیرکه‌ری توندڕه‌وی ئاینی کاتۆلیک نه‌ما که هه‌میشه ڕێگربوون له‌به‌رده‌م هه‌وڵدان بۆ پێشکه‌وتن و گه‌شه‌دان به زانیاری له‌به‌رئه‌وه که‌نیسه‌ی ئینگلته‌را دامه‌زرا، له به‌ریتانیا ئه‌مه یه‌کێک بوو له هۆسه‌ره‌کیه‌کانی ده‌ستپێکردنی شۆڕشی پیشه‌سازی، چونکه له فه‌ره‌نساو ولاته‌کانی تری ئه‌وروپا هێشتا که‌نیسه‌و پادشاکان ڕێگربوون و هیچ یاساو کار و پرۆژه‌یه‌ک نه‌ده‌کرا به بێ ئیزنی که‌نیسه‌و بنه‌ماڵه‌ی ده‌سه‌لاتدار 'پادشا' به‌لام جیاوازی به‌ریتانیا لێره‌دا بوو، چاودێری و هه‌ڕه‌شه‌ی داپلۆسێنه‌رو گه‌نده‌ڵی ئاینی نه‌ما له‌به‌رده‌م پێشه‌واکانی زانیاری و حکومه‌ت و له‌به‌رده‌م ناوه‌نده‌کانی زانیاراندا.\nپێشه‌وای ده‌ستپێکردنی ئه‌م گۆڕانانه وه‌ک ئیسحاک نیوتن و بۆیڵ، یاسای سه‌ربه‌خۆیی بوونی پارله‌مان له‌ده‌ست پادشاو بنه‌ماڵه‌ی پادشا و ده‌سه‌لاتی ئاینی که‌نیسه‌کان، ئازادی دان به خه‌لکانی دڵسۆزو کارمه‌ند و غه‌مخوار، ئاوا سه‌رده‌می زانیاری و فه‌لسه‌فه‌ی مه‌عقولیه‌ت، ئازادی به‌کارهێنانی عه‌قڵ و سه‌رده‌می به‌کارهێنانی عه‌قڵ بوو، پرسیارده‌کرا له چۆنیه‌تی بوون یا نه بوونی یه‌زدان، لێکۆڵینه‌وه له‌باره‌ی دژایه‌تی ئاینی وه‌ک ڕێگری زانیاری ته‌تبیقی 'به‌کارهێنان و تاقیکردنه‌وه له کاردا' دژ به خه‌یاڵ وپڵاوی ئاینی.\nخه‌لکانی وه‌ک زانیار هۆرسیل ئۆرینه‌س، نیوتن، داروین و جه‌یمس وات، فه‌لسه‌فی وه‌ک ئاده‌م سمیز وهۆبز و به‌یکن، زانیاری ئابوری دیکانزی چه‌ندین مه‌ڵبه‌ندی لێکۆلینه‌وه‌و لێداوان دروست بوون له شاره‌کان، و باسی دژایه‌تی بۆچونی روحی / گیانی و بۆ به‌کارهێنان و به‌کردارکردنی فه‌لسه‌فه‌ی مه‌عقولیه‌ت له به‌کارهێنانی زانیاریدا، بۆ گه‌شه‌دان به چه‌ندین بواری ئابووری و خۆشکردن و ئاسوده‌کردنی ژیانی کۆمه‌ڵگا، له دژ که‌لتوری داپلۆسێنه‌ری دیکتاتۆری ئاینی و ڕووده‌کرایه به‌کردارکردنی / به‌کارهێنانی زانیاری له به‌رده‌وامی کاری ڕۆژانه‌ی میله‌تانی به‌ریتانیا، نه‌مانی ترس له چاودێری ده‌سه‌لاتداری پادشاکان و سه‌رکرده ئاینیه‌کان، پێویست نه‌بوون به عه‌قڵیه‌تی له خوا ترسان، هه‌تا له بۆچوونی ئاینی مه‌سیحیدا یه‌زدان وه‌ک خۆشه‌ویستی مرۆڤ و مرۆڤ وه‌ک خۆشه‌ویستی یه‌زدان، به‌لام ڕێگری عه‌قلیه‌تی سه‌رکرده ئاینیه‌کان ده‌بوو گسکی لێ بدرێ و بخرێته ژێر فه‌رشی ڕه‌نگینی هه‌وڵدان و پێشکه‌وتنی زانیاریه‌وه،\nچونکه هه‌موو پێشکه‌وتنه زانیاریه‌کان بۆ خزمه‌تی خۆشگوزه‌رانی ژیان و به مرۆڤایه‌تی بوون بوو.\nئیتر ده‌رگا له‌به‌رده‌م بیرکردنه‌وه‌دا ئاوه‌ڵا بوو، سه‌رده‌می ئازادی بیرکردنه‌وه‌و خستنه کاری عه‌قڵ و زانیاری نوێ، هه‌ر وه‌ک لێکۆڵینه‌وه له‌چه‌ندین بورای زانیاریدا، وه‌ک زانیارێک به‌ناوی ڕاماز داروین، باپیره‌ی زانیاری ناسراوچارلس داروین که له‌سه‌ر زانیاری پێوانی هه‌ناسه‌دان کاری داهێنانی کرد بۆ مه‌به‌سه‌تی چاککردنی ته‌ندروستی. ئاوا سه‌رده‌می ئازادی خه‌ڵکان و پیاوانی ئینتیلێکت / زیره‌ک و داهێنه‌ر، سه‌رده‌می باسی زانیاری دروستکردنی ئامێری وزه 'ستیم ئینجن' مه‌کینه‌ی هه‌ڵم له ماڵ / مه‌ڵبه‌ندی سۆهۆ له له‌نده‌ن که مه‌ڵبه‌ندی زانیاران و نوسه‌ران و پیاوانی وه‌ک 'جه‌یمس وات، نیوتن، چارلس داروین، ئاده‌م سمیز، تێرنه‌رو جۆن کۆنسته‌بڵ' و به‌کارهێنانی کتری تاقیکردنه‌وه‌ی هه‌ڵم، ومه‌ڵبه‌ندی تاقیکردنه‌وه‌ی زانیاری له ساڵی 1766 دا دروست بوو، وه‌ک کارگه‌ی سۆهۆ بۆ دروستکردنی ئاماری هه‌ڵم.\nپێشه‌وای ئه‌م ده‌زگایانه که‌سانی وه‌ک ماسیۆ بۆڵتن، و ویلیام هارڤی له مه‌کینه‌ی چنیندا بۆ دروستکردنی قوماشی نایاب، ئه‌م داموده‌زگاو مه‌ڵبه‌ندانه بۆ کۆبوونه‌وه‌و گۆڕینه‌وه‌ی بیروبۆچوونی زانیاری له‌نێوان هه‌موو چینه‌کانی میلله‌تدا، ئازادی هه‌بوو بۆ هه‌رکه‌س هه‌وڵ بدا، ئاوا که‌لتوری کۆنی بنه‌ماڵه‌ی ده‌وڵه‌مه‌ندو ده‌سه‌لاتدارو ئاینی و پادشاکان گۆڕان، ئازادی بۆ هه‌موو خه‌لکانێ که ده‌یانتوانی عه‌قلیان به‌کاربێنن و خزمه‌تی زانیاری و به‌ره‌و پێشه‌وه چوونی شارستانی بکه‌ن، ئه‌م گۆڕانانه به‌دی هات له ماوه‌ی 100 ساڵ دوای شه‌ڕی ناوخۆ / ئه‌هلی ئینگلیزی، باسی ناوی سه‌رخێڵ و ده‌سه‌لاتدار نه‌ماو پارله‌مان ئازاد بوو له ده‌ست پادشاو که‌نیسه به‌ره‌و جێگیر بوونی سیسته‌می سیاسی و به‌ره‌و گه‌شه‌دان به بازرگانی و قازانج وه‌ده‌ست هێنان. ئاوا ده‌سه‌لاتی چاودێر وداپلۆسێنه‌ری خێوی ترسێنه‌ر خانه‌نشین کران.\nله‌هه‌مان کاتدا سه‌یرده‌که‌ی له ولاتی فه‌ره‌نسا هێشتا پادشاو که‌نیسه ده‌سه‌لاتداربوون، وه‌ک به‌ریتانیا ئام ئازادی بیرکردنه‌وه و داهێنان نه‌بوو، هه‌رچیه‌ک پادشا حه‌زی لێ نه‌بوایه‌و لێی تێنه‌گه‌شتایه نه‌ده‌کرا وکردنی قه‌ده‌غه‌بوو یاسای ڕێگریان بۆ داده‌نا.\nهه‌روه‌ک مێژووناسێکی فه‌ره‌نسی به ناوی ئێپک بۆڵتن باس ده‌کا: 'له‌فه‌ره‌نسا یاسا ی ڕێگری پادشا و که‌نیسه هه‌بوو بۆ هه‌ر کارو بۆچون و داهێنانێک، ئازادی بیرکردنه‌وه‌و گوێگرتن نه‌بوو، ئازادی کارکردن و بازرگانی نه‌بوو له سه‌ده‌ی 18 دا.' هه‌ر ئه‌م گه‌نده‌ڵی و ڕێگریه بووه هۆی به‌رپابوونی شۆڕشی فه‌ره‌نسی له دوادوایی نیوه‌ی دوهه‌می ساڵه‌کانی 1700 دا.\nله‌به‌ریتانیا: ئازادی بیرکردنه‌وه‌و پلان دانانی کارگه‌کان، ئازادی بیرکردنه‌وه‌ی بازرگانی، ئازادی بیرکردنه‌وه‌ی چۆنیه‌تی پاره‌و سامان وه‌ده‌ست هێنان، ئاوا تیۆری و میتۆدی نوێی بارزرگانی و ڕامیاری دروست بوون و لێره‌وه بیرکردنه‌وه له پلان دانان بۆ گه‌شه‌دان به ڕامیاری په‌یوه‌ندی ده‌ره‌وه و په‌یوه‌ندی نێوده‌وڵه‌تی ده‌ستی پێکرد. ئه‌مه بووه هۆی دروست بوونی پێویستی به هێزی ده‌ریایی بۆ به‌رگری، به‌تایبه‌ت بۆ به‌رگری و پارێزگاری ڕێگای هاتووچۆی بازرگانی، بۆ له‌نێوبردنی 'پایره‌سی / چه‌ته‌گه‌ری ده‌ریا ' به‌ریتانیا بوو به پێشه‌وای پارێزگاری هێڵه‌کانی هاتووچۆی بازرگانی جیهانی بۆ دورایی هه‌زاره‌ها میل له ده‌ریاکانا. لێره‌دا پێویستی بازرگانی و کڕین و فرۆشتن بۆ دامه‌زراندنی چه‌ندین ناوه‌ندی بازرگانی له دورگه‌کانی کارابیان، ئه‌نتیگه و دامه‌زراندنی بنکه‌ی ده‌ریایی له سه‌ده‌ی 18 دا وه‌ک له دورگه‌ی ئه‌نتیگه ڕاڕه‌وی ده‌ریایی ئینگلیزی 'ئینگلیش هاربه‌ر' دامه‌زرا. ده‌سه‌لاتی هێزی ده‌ریایی به‌ریتانی زۆر به‌توانا و به‌تواناتر له ده‌سه‌لاتی هێزی ده‌ریایی ئه‌سپانی و فه‌ره‌نسی، ئه‌م ده‌سه‌لاتداریه بووه هۆی بره‌ودان به بازرگانی تووتن له ئه‌مریکاوه، 'سپایس' ده‌رمانی چێشت و چا له هه‌ندستانه‌وه، بازرگانی ئاوریشم له ولاتی چینه‌وه و بازرگانی کۆیله له ئه‌فر‌یقاوه.\nبه‌م جۆره چه‌ندین بازرگان دروست ده‌بوون، بۆچوونی 'ئینته‌رپره‌نیه‌رشیپ' (دروست بوونی بازرگان له بچووکه‌وه به‌ره‌و گه‌وره‌بوون) ئاوا به‌رده‌وام ده‌وله‌مه‌ند دروست ده‌بوون، ویستی ده‌سه‌لاتداری به‌هۆی بوونی سامانه‌وه و بازرگانی کۆیله له ولاته‌کانی ئه‌فریقاوه، پێویستی بوونی کۆیله بۆ کارکردن، بووه هۆی دروست بوونی بازرگانی کۆیله‌و ده‌ها هه‌زار له ئه‌فریقاوه به که‌شتی ده‌گوازرانه‌وه بۆ دورگه‌کانی ژێر ده‌سه‌لاتی به‌ریتانیا، ئاوا ئیستیعمار و داگیرکردن هاته کایه‌وه، داگیرکردنی چه‌ندین دورگه‌و ولاتان بۆ دۆزینه‌وه‌ی بازاڕی نوێ بۆ کاڵاکانی به‌ریتانیاو ولاته‌کانی تری ئه‌وروپا  هه‌مان ڕێگه ی ئازادی بیروبۆچوونی داهێنانیان گرته به‌ر.\nله‌سه‌ده‌ی 18 دا به‌ریتانیا دووملیۆن و نیو کۆیله‌ی به‌کارهێنا بۆ به‌رهه‌م هێنانی شه‌کری قامیش له دورگه‌کانی هندی ڕۆژئاوا (کارابیان: ئه‌نتیگه، هایتی، گرینادا وجامایکاو چه‌ندینی تر...) به‌م جۆره دامه‌زراندنی کارگه‌ی دروستکردن نه‌ک ته‌نها له به‌ریتانیا به‌ڵکو له‌م دورگانه بووه هۆی وه‌ده‌ست هێنانی هه‌زاره‌ها ملیۆن سامان بۆ میلله‌تیان و ده‌سه‌لاتدارانی بازرگانی به‌ریتانیا و که‌پیتاڵیزم پێکهات. دروست بوونی ئه‌م کارگانه بووه هۆی زانیاری داهێنان له بازرگانیدا وله‌به‌رئه‌وه چه‌ندین کارگه له ده‌ره‌وه‌و ناوه‌وه‌ی دورگه‌کانی به‌ریتانیا دورست ده‌بوون، چینی ناوه‌ند (میدڵکلاس) و ده‌وله‌مه‌ند به‌رده‌وام له زۆربووندا بوون، شێوازی ژیانی مرۆڤ له گۆڕانا بوو، خه‌لک به‌رده‌وام پاره‌دار ده‌بوون به‌هۆی کارکردن و لێکۆڵینه‌وه و وه‌ده‌ست هێنانی زانیاریه‌وه، ئه‌م پاره زۆره جارێکی تر دا ده‌نران له دروستکرن و به‌رهه‌م هێنانی پاره‌و قازانجدا، پاره / که پیتال 'ئینڤێست' له شه‌ریکه‌ی نوێدا هه‌رکه‌س و پشکی دا ده‌نا و به‌رده‌وام نرخی ئه‌م پشکانه به‌هۆی سه‌رکه‌وتوویی به‌رهه‌م هێنانه‌وه زیاد ده‌بوون، ئیتر له ئه‌نجامدا هه‌ر که‌س به پێی پشکی خۆی قازانجی به‌رده‌که‌وت. وه‌ک شه‌ریکه‌کان میلله‌ت خاوه‌نیان بێ، ئاوا سیستمی دیموکراسی له بازرگانی و داموده‌زگای ده‌وڵه‌تدا ده‌چه‌سپێنرا.\nله دوادوایی سه‌ده‌ی 18 دا هه‌زاره‌ها ملیۆن قازانج ده‌بوو به مولکی میلله‌ت و ده‌زگا و کارگه بازرگانیه‌کان، شێوازی ژیان میلله‌ت به‌رده‌وام له گۆڕانا بوو، به‌ره‌و ژیانی خۆشی و پاکو خاوێنێ وبه‌خۆشی ژیان و سه‌فه‌ر کردن بۆ ولاته‌کانی ده‌ره‌وه‌و له هه‌مان کاتدا به‌ره‌و به‌رده‌وامی به پێشکه‌وتنی زانیاری به‌رده‌وامی چاککردنی ژیانی کۆمه‌ڵگا. به‌رده وام و ساڵ به‌ساڵ به‌رهه‌می گشتی دوڵه‌ت (جی دی پی / گرۆس دۆمێستیک پرۆداکت) له به‌رزبوونه‌وه‌دا بوو،' پێوه‌ری جی دی پی وه‌ک پێوه‌ری ڕاده‌ی به‌رزونزمی ژیانی سامانداری و ئابووری ده‌وڵه‌ت نیشان ده‌دا.'\nئاوا به‌رده‌وام له ئه‌نجامی کارکردن و باوه‌ڕبه‌خۆبووندا داهێنان و کاڵای ناومالی جیاواز و جوان دروست ده‌کران، وه‌ک شه‌ریکه‌ی 'وێدجوود' بۆ دروستکردنی فه‌خفورری نایاب بۆ بنه‌ماڵه ده‌وڵه‌مه‌نده‌کان ، داهێنان له دروستکردنی زێڕو گه‌وهه‌ر و کاڵای ته‌خته‌ی گران به‌ها و کاڵای پێویستی ناوماڵ چونکه پاره‌زۆر بوو میلله‌ت پاره‌ی سه‌رفده‌کرد بۆ خۆشکردن وخۆشگوزه‌رانی ژیانیان. له‌سه‌رئه‌نجامی ئه‌م گۆڕانانه‌دا شه‌ریکه‌و داموده‌زگای بره‌و دان به بازاڕیکردن 'مارکێتینگ' چه‌ندین شه‌ریکه‌ی ڕیکلام 'ئه‌دڤێرتایزینگ' هاتنه کایه‌وه، چه‌نین جۆر دوکان و مه‌خزه‌نی هه‌مه‌جۆر و پیشانگا دروست بوون، لێره‌دا توانای پروپاگه‌نده بۆ فرۆشتنی کاڵا ی هه‌مه‌جۆر "مارکێتین' هاته کایه‌وه که هه‌ده‌فیان چینی ناوه‌ندی میلله‌ت بوو، که خه‌لکی خاوه‌ن کارو خاوه‌ن سامان توانای بازاڕی کردنیان هه‌بوو، سه‌رده‌می شۆڕشی سه‌رفکردن و مه‌سره‌فکردن 'کۆنسیومه‌ریزم' هاته مه‌یدانی بازه‌ڕه‌کانی ڕۆژئاواوه.\nئه‌م گۆڕانانه نه‌ده‌کرا به بێ گۆڕان له شێوازی په‌یوه‌ندی و به‌په‌له‌کردنی په‌یوه‌ندیدا، پێوستی به دروستکردنی ڕێگاوبان و ئاماری هاتووچوۆ، له سه‌ره‌تاوه دروستکردن و چاککردنی ڕێگاوبان له‌ده‌ست که‌نیسه‌دابوو، لێره‌شدا گۆڕان پێویست بوو، چوونکه ڕێگاوبانی کۆن پێویستی به گۆڕان بوو بۆ به‌په‌له‌کردنی هاتووچۆ و گه‌یاندنی کاڵاکانی دروستکراو به بازاڕ و گه‌یاندنی کاڵای خاو به‌کارگه‌کان. له سالی 1706 دا پێویست بوو به دروستکردنی ڕێگاوبانی شێاو به‌م گۆڕانانه بۆ گواستنه‌وه‌ی به‌رهه‌می فه‌خفوری چونکه زۆرجار به‌باری ئه‌سپ ده‌شکان و وردو خاش ده‌بوون، ده‌سه‌لاتی خاوه‌ن کارگه‌ی فه‌خفووری ئه‌وه‌نده ده‌وله‌مه‌ند بوو کامپه‌ینی له په‌رله‌مان کرد بۆ چاککردن و دروستکردنی ڕێگای شیاو بۆ گواستنه‌وه‌ی کاڵاکانی به گورجی بۆ بازاڕه‌کان، به‌وجۆره ڕێگاو بان که له‌و سه‌رده‌مه‌دا 300 میل بوو پاش 70 ساڵ بوو به 7000 میل، ئه‌مه‌بووه هۆی زیادکردنی به‌گۆڕکردن له هاتووچۆدا بۆ گواستنه‌وه‌ی خه‌ڵوزی به‌ردو کاڵای دروستکراو. (لێره‌دا ده‌وری خه‌ڵکی زیره‌ک و ده‌وڵه‌مه‌ندو خاوه‌ن شه‌ریکه‌کان له گۆڕینی یاسادا ده‌بینرێ)\nله‌گه‌ل دروستکردنی ڕێگاوباندا پێویست بوو به دروستکردنی چه‌ندین تونه‌یل و پرد، به‌م جۆره نرخی گرانی گواستنه‌وه دابه‌زی بۆ یارمه‌تیدانی کارگه‌کان بۆ به‌رهه‌م هێنان به نرخی هه‌رزانتر، به‌هۆی ئه‌م پرۆژانه‌وه چه‌ندین شه‌ریکه‌ی ڕێگاوبان و تونه‌یل و پرد دروستکردن په‌یدا بوون و کار له ده‌ست که‌نیسه‌دا نه‌ماو که‌وته ده‌ست میلله‌ته‌وه، ئازادی درا هه‌رکه‌س بیتوانیایه ئازاد بوو شه‌ریکه دامه‌زرێنن، پێویستی به واسته‌و به‌رتیل و ناسینی خه‌ڵکانی دام و ده‌زگا نه‌بوو، ئه‌م گۆڕانانه له ساڵه‌کانی نێوان 1712 1877 به‌رده‌وام یاسای ئازادی کارکردن ئاسانکاری ده‌کراو ده‌گۆڕا بۆ به‌رژه‌وه‌ندی میلله‌ت.\nله ئه‌نجامی ئه‌م هه‌وڵدانانه‌دا بیروبۆچوون بۆ دروستکردنی سکه‌ی قیتار، له‌سه‌ره‌تاوه عاره‌بانه‌ی قیتار به ئه‌سپ له سه‌رسکه ڕاده‌کێشران و پاش ماوه‌یه‌ک به‌هۆی دۆزینه‌وه‌ی زانیاری وزه‌ی هه‌ڵم مه‌کینه‌ی هه‌ڵم دورستکرا بۆ ڕاکێشانی عاره‌بانه‌کان، لێره‌وه شۆڕشی نوێ له گۆڕانی ئاماری هاتووچۆدا هاته کایه‌وه بۆ په‌ره‌دان و گه‌شه‌دان به توانای کارگه‌کان و توانای بازرگانی به‌ریتانیا، زانیاری نوێ له دروستکردنی لۆکۆمکۆتیف 'مه‌کینه‌ی قیتار' تووانه‌وه‌ی ئاسن و پۆڵا بۆ دروستکردن و داڕشتنی مه‌کینه‌ی چه‌ندین پستن، له هاتنه‌کایه‌ی ته‌کنۆلۆجی مه‌کینه‌ی لۆکۆمۆتیڤه‌وه پێشانگایه‌کی مه‌زن له ناوچه‌ی 'کریستاڵ پاڵاس' له له‌نده‌ن له ساڵی 1851 دا 6 ملیۆن که‌س هاتنه سه‌ردانی ئه‌م پیشانگایه له به‌ریتانیاو ولاته‌کانی ئه‌وروپاو ئه‌مریکاوه . له‌م ماوه‌دا به‌ریتانیا 2 به‌ش له سێ به‌شی به‌رهه‌می خه‌ڵوزی به‌ردی هه‌موو جیهانی به‌رهه‌م ده‌هێنا، هه‌روه‌ها نیوه‌ی به‌رهه‌می ئاسنی هه‌موو جیهانی به‌رهه‌م ده‌هێنا، ئه ئاوا به‌ریتانیا بوو به به‌هێزترین ساماندارو ئیمپراتۆری جیهانی. خه‌لکانی ئه‌م ولاته، ئینگلیزو سکۆتله‌ندی ووێڵز ئایرله‌ندی به‌رده‌وام به‌دوای بیروبۆچوونی نوێ، ته‌کنۆلۆجی و مه‌کینه‌ی نوێ ئاماری نوێ بۆ کارگه‌کان و چاوه‌ڕوانی به‌رده‌وامی داهێنان بوون.\nوه‌ک ڕۆژنامه‌نووس دان سنۆ که ئه‌م به‌رنامه‌ی پێشکه‌ش ده‌کرد له‌سه‌ر ته‌له‌فزیۆنی بی بی سی 2 ده‌ڵێت:\n'له‌نێوان ساڵه‌کانی 1820 1830 جیهانی نوێ ده‌ستی پێکرد، مه‌حه‌تته‌ی قیتار وه‌ک مه‌ڵبه‌ندی به‌یه‌ک گه‌شتن و هیواداری و ماوه‌ی نێوان له‌نده‌ن وشاری ئه‌دنبه‌ره له سکۆتلاند که به ئه‌سپ به 5 ڕۆژ بوو به‌هۆی به‌کارهێنانی قیتاره‌وه بوو به 5 کات ژمێر، قیتار وه‌ک ئاماری گواستنه‌وه له جه‌نگی جهیانی یه‌که‌مدا 5 ملیۆن له‌شکری ده‌گواسته‌وه، قیتاری لۆکۆمۆتیڤ ملیۆنه‌ها ته‌نی کاڵای خاو و سوته‌مه‌نی و به‌رهه‌می ده‌گواسته‌وه له نێوان شاری نیوکاسل و بێرمنگهام و لیڤه‌رپول و مانجسته‌ر و له‌نده‌ندا، له گه‌ل ئه‌م ئاماری گواستنه‌وه به‌کارهێنانی ڕوباری دوستکراو، 'که‌نال' بۆ گواستنه‌وه و هاتووچۆ چه‌ند‌ین شه‌ریکه‌ی تایبه‌ت بۆ گواستنه‌وه‌ی کالاو تایبه‌تی خه‌لکان بۆخۆیان دامه‌زراند.'\nله‌ئه‌نجامی ئه‌م گۆڕانانه‌دا مه‌کینه‌ی چنین و ڕستن وه‌ک داهینانی زانیاری نوێ له ساڵی 1783 دا 86 کارگه له ساڵی 1900 بوون به هه‌زاره‌ها شه‌ریکه‌ی بچووک له به‌رهه‌م هێنانی 10هه‌زار ته‌نه‌وه گه‌شته 120000 ته‌ن، و به‌کارهێنانی خه‌ڵوزی به‌رد و دروستکردنی مه‌کینه له بواری گواستنه‌وه‌ی ده‌ریادا به‌کارهێنرا و کالای خاو له ئه‌فریقاو ئه‌مریکاوه بۆ به‌ریتانیا، یه‌کێک له پێشه‌وای ئه‌م گۆرانانه پیاوێک به‌ناو 'جۆرج ستیڤنسن' که کرێکارێک و موهه‌ندیسێکی زۆرزیره‌ک بوو، خوێنده‌واری پێناسه‌ی به‌رزی نه‌بوو ئه‌م پیاوه بوو به پیاوێکی ئه‌فسانه‌یی، بوو به ناسراوترین موهه‌ندیس له شۆڕشی پیشه‌سازی به‌ریتانیادا ، کاره‌کانی له بواری دروستکردنی هێڵی ئاسن له نێوان شاره‌کان وناوچه‌کانی به‌ریتانیا، هێڵی قیتار به‌سه‌ر زه‌لکاو تونێل لێدان له ناوچه گردۆڵکه‌و شاخاویه‌کانا، ئه‌م پیاوه بلیمه‌ت بوو له کاره‌کانیا و به‌رده‌وام کامپه‌ینی ده‌کرد له‌دژ خاوه‌ن زه‌وی و ده‌وڵه‌مه‌نده‌کان هه‌رکاتێک دژایه‌تی پرۆژه‌کانیان ده‌کرد و ئه‌وه‌نده ناسراو هه‌موو خه‌ڵک و ئه‌ندام په‌رله‌مان ڕێزیان ده‌گرت.\nبۆ خستنه‌کاری پرۆژه‌کانی ڕووبه‌ری نێوان ناوچه‌کان و شاره‌کانی تێکده‌دا به سه‌ریه‌کدا له بۆ سه‌رکه‌وتنی پرۆژه‌کانی بۆ دروستکردنی سکه‌ی قیتار، بۆ به‌گوڕکردنی ئاماری گواستنه‌وه‌و هاتوچۆو هاتنه کایه‌ی ماتۆری کاره‌بایی و به‌کارهێنانی خه‌ڵوزی هه‌رزان، هه‌رچه‌ند دژایه‌تی ئه‌م گۆڕانانه هه‌بوو هه‌ندی له لایه‌نه‌ئاینیه‌کان ده‌یوانووت: ' ئه‌م کارانه شه‌یتانی وسه‌رلێ شێوێنه‌رن' به‌لام زمانی بازرگانی و توانای سامانداری و زمانی پول و پاره سه‌رکه‌وتووبوو به‌سه‌ر لایه‌نی دژایه‌تی ڕۆمانسی ئاینی دا که هیچیان پێ نه‌بوو بۆ چاککردن و خۆش گوزه‌رانکردنی ژیانی کۆمه‌ڵگا.\nبه‌رده‌وام گۆران له چه‌ندین بواری ئابووری دا و هاتنه کایه‌ی مه‌کینه‌ی به‌گوڕتر و وازهێنان له مه‌کینه بوخار / هه‌ڵم که کوڕی جۆرج ستیڤنسن به‌ناوی ڕۆبه‌رت یه‌کێک له پێشه‌واکانی بوو که بوو به داهێنه‌ر مه‌کینه‌ی ساروخی (ڕۆکێت ئینجن) به‌گوڕی مه‌کینه‌ی هه‌ڵم 29 میل له کات ژمێرێکدا مه‌کینه‌ی ڕۆکێت دوو ئه‌وه‌نده به‌گوڕی زیادکرد، وه‌ک له‌سه‌ره‌تای خستنه‌کاری مه‌کینه‌ی هه‌ڵمی قیتار له ڕۆژی 15-9- 1820 دا که بۆ یه‌که‌م جار به‌کارهێنانی قیتار تاقی ده‌کرایه‌وه له نێوان شاری لیڤه‌رپول و شاری مانچسته‌ردا که ئه‌ندامێکی په‌رله‌مانی ناوچه‌ی لیڤه‌رپوول به‌ناوی 'ولیام هوسکان' کارێکی گرنگی کۆمه‌کی کرد بۆ هێنانه مه‌یدانی کارکردنی مه‌کینه‌ی هه‌ڵمی قیتار که له لیڤه‌رپوله‌وه به‌ره‌و مانچسته‌ر بۆ یه‌که‌م جار به قیتار ده‌ڕۆشتن، به خۆیان و 600 نه‌فه‌ره‌وه خه‌ڵک له لیڤه‌رپوله‌وه بۆ مانچسته‌ر له‌وێ له‌کاتی دابه‌زینی له‌سه‌ر سکه‌ی قیتار به هه‌ڵه ئاگای لێ نابێ له‌خه‌تی هاتووچۆدا وا قیتارێکی تر دێت قیتاری چه‌ندین ته‌نی لێی ده‌دا و هه‌ردوقاچی وردو خاش ده‌کا، و به‌برینداری ده‌یبه‌ن بۆ تیمار کردن به‌لام هه‌ر ئه‌و ئێواره ده‌مرێ.\nیه‌کێک له‌و سه‌فه‌رکه‌رانه سه‌رکرده‌ی ناسراوی ئینگلیزی له‌شه‌ڕی وه‌ترلوو به‌ناوی ' دیوکی ویڵنگتن' له‌گه‌ل ئه‌م سه‌فه‌رکه‌رانه‌دا ده‌بێت و خۆی ئاگای له‌م کاره‌ساته ده‌بێ، هه‌رچه‌ند ئه‌م پیاوه ژیانی له‌ده‌ستدا به‌لام شاد بوو به بینینی سه‌رکه‌وتنی ئه‌م پرۆژه‌یه وه‌ک هه‌نگاوێکی گرنگ له گۆڕانه‌کانی شارستانی له مێژوودا.\nهه‌ندێ له‌و زاناو که‌سایه‌تیانه‌ی ده‌وریان له‌م گۆڕانانه‌دا بینی وه‌ک: جه‌یمز هارگریڤز له هه‌نده‌سه‌ی مه‌کینه‌ی چنین، ، ڕیچارد کارترایت له په‌مپی ئا و دروستکردنی که‌نالی ئاو، ئێدوارد کارتڕایت له مه‌نجه‌می خه‌ڵوزی به‌ردا، ساموێل کرۆمپتن له دروستکردنی مه‌کینه‌ی چنینی لۆکه، وموهه‌ندیس برونێل له دروستکردنی پرد و ڕێگاوبان باسی ئه‌م گۆڕان و ڕوداوانه له ڕۆمانه‌کانی چارلیز دیکینز، به‌تایبه‌ت ڕۆمانی 'هارد تایم' کاتی سه‌خت و هه‌روه‌ها ڕۆمانی ئۆلیڤه‌ر تویست، له‌سه‌ر منداڵێکی هه‌ژار، ڕۆمانه‌کان و شیعره‌کانی تۆماس هاردی، نه‌خشه هونه‌ریه‌کانی هونه‌رمه‌ند جۆن کۆنسته‌بل و تێرنه‌ر ووه‌ردزوه‌رسی شاعیرو چه‌ندینی تر له زانیارو شاعیر و هونه‌رمه‌ند و نوسه‌ر که چاودێری ئه‌م گۆڕانانه‌بوون.\nده‌زگای کۆبونه‌وه‌و لێکۆڵینه‌وه بۆ هه‌ر که‌س به‌توانابوایه، له‌م ده‌زگایانه‌دا به‌یه‌ک گه‌شتن و لێدوان به‌رده‌وام بوو ناونرا به داموده‌زگای شازاده‌ی به‌ریتانی 'ڕۆیال ئینستیتوشن' که له ڕۆژنامه‌ی تایمزی ڕۆژی دووشه‌ممه 21/1 دا که باسی یه‌کێک له زانیاره‌کانی به‌ریتانیا به‌ناوی مایکل فارادی ده‌کا، و ده‌ڵێت: 'کاتێک چارلس دیکنزی نوسه‌رو ڕۆمان نووس ته‌مه‌نی 10ساڵ بوو ئه‌م زانیاره ته‌مه‌نی 20 ساڵ بوو، ئه‌م پیاوه داهێنه‌ری زانیاری موغناتیزی کاره‌بایی یه 'ئلکترۆماگنێتیک ئینده‌کشن' که بووه هۆی د‌روست کردنی ماتۆڕی به‌رهه‌م هێنانی کاره‌با. ئه‌م زانیاره به باوکی داهێنانی زانیاری نانۆته‌کنۆلۆجی ناسراوه 'بۆدروستکردنی چه‌ندین کاڵای هه‌مه‌جۆر له بچوکترین شێواز و قه‌باره‌دا' وه‌ک یادی دووسه‌د ساڵ تێپه‌ڕین به‌سه‌ر یادی له‌دایک بوونیدا له ساڵی 1991 دا وێنه‌ی ئه‌م زانایه جێگای وێنه‌ی شه‌یکسپیری گرته‌وه له سه‌ر پاره‌ی 20 پاوه‌ندی، هه‌روه‌ک وێنه‌ی چارلس دیکنز جێگای خانمی فلۆرانس نایتینگه‌یلی گرته‌وه له سه‌ر پاره‌ی 10 پاوه‌نی، له باسی ژیانی ئه‌م زانیاره که مایکل فارادیه ده‌کاو ده‌ڵێت، ' ئه‌م زانایه له‌ناوچه‌ی سه‌زه‌ک، له له‌نده‌ن له‌دایک بوو له بنه‌ماڵه‌ی ده‌وله‌مه‌ند نه‌بوو تا بینێرنه خوێندنگای ناسراوی وه‌ک کامپردیج و ئۆکسفۆرد نه‌چووه هیچ دانیشگایه خۆی بوو به مامۆستای خۆی ته‌نها به کتێب خوێنده‌نه‌وه بوو به‌و زانا مه‌زنه و بوو به شاگردی زانیارو وه‌ستا به‌ره‌و داهێنان و دۆزینه‌وه‌ی زانیاری نوێ، و له‌ڕێگاو ده‌رگای ئه‌م ناوه‌ندی زانیاریه 'ڕۆیال ئینستیتوشن' بوو به‌م زانیاره مه‌زنه.\nئه‌م ده‌زگایه هه‌ڕه‌شه‌ی داخستنی لێده‌کرێ له‌به‌ر نه‌بوونی پاره و قه‌رزاری 7 ملیۆن پاوه‌نده له‌به‌ر کێشه‌ی ئابووری به‌ریتانیا، نوسه‌ری ئه‌م باسه خۆی وه‌ک زانیارێک داوا له خه‌لکانی سامانداری به‌ریتانیا و حکومه‌ت ده‌کا ئه‌م شوێنه ڕزگارکه‌ن، چونکه شوێنی مێژوویی پێناسه‌ی زانیاری به‌ریتانیایه، چونکه له‌م شوێنه‌دا مایکل فارادی وه‌ک گه‌نجێک سه‌ردانی ئه‌م شوێنه‌ی ده‌کرد و زانیارێک به‌ناوی هامفری ده‌یڤی له‌م شوێنه‌دا ده‌رسی به‌به‌لاش ده‌وته‌وه به مایک فارادی و چه‌ندینی تر، و چه‌ندین ده رس به‌لاش به منداڵان له‌م شوێنه‌دا و 15 که‌س له‌وزانیارانه‌ی سه‌ردانی ئه‌م شوێنه‌یان کردووه خاوه‌نی جایزه‌ی نۆبێلن.\nئه‌م شوێنه وه‌ک ڕه‌مزی سه‌رکه‌وتن و سه‌ربه‌رزی زانیاری. له‌م شوێنه‌دا که زانیاری په‌یوه‌ندی کردن ده‌ستی پێکردووه، ئێستا له گه‌شه‌دارترین زانیاریه له جیهانا له ده‌ستی چه‌ندین زانیاری وه‌ک 'ئه‌تنبره‌و کۆکس و گه‌ولده‌یکری' و په‌یوه‌نده به چه‌ندین دانیشگاو لیژنه‌ی زانیارانه‌وه له جیهانا، ئه‌م شوێنه وه‌ک مه‌ڵبه‌ندی زانیاری و هونه‌ر وبه‌یه‌ک گه‌شتنی کۆمه‌ڵگای زانیاری سایبه‌ری 'ئینته‌رنێتی' جیهانی، ئه‌م شوێنه وه‌ک په‌رستگای زانیاری سه‌رده‌می ڤیکتۆریا کارتێکردنی به‌رده‌وامی هه‌یه له سه‌رکه‌لتوری میلله‌تانی به‌ریتانیا، وه‌ک ده‌ڵێت: ئه‌گه‌ر ئه‌م شوێنه له‌ده‌ستده‌ین هه‌موو وولاتانی جیهان سه‌رسام ده‌بن و باوه‌ڕناکه‌ن که له به‌ریتانیا کاری وه بوه‌شێته‌وه.' ئه‌م شوینه وه‌ک یه‌کێک له مه‌ڵبه‌نده ناسراوه‌کانی جیهان، ئاوا باسی ده‌که‌ن و بی گوومان چه‌ندین ساماندار ئاماده‌ن بۆ یارمه‌تیدانی ئه‌گه‌ر حکومه‌تیش یارمه‌تی نه‌دا.\nله‌گه‌ڵ به‌رده‌وامی شۆڕشی پیشه‌سازیدا شۆڕشی ڕۆشنبیری شان به‌شانی له گه‌شه‌کردندا بوو، وه‌ک ئاسان بوونی سه‌فه‌رکردن، په‌یوه‌ندیه‌کانی کۆمه‌ڵایه‌تی وئاسانی گه‌ڕان و بینینی ناوچه‌جیاوازه‌کانی ولاتی ئاسان ده‌کرد، یه‌ک بوونی میلله‌تی به‌هێزترو ئاسان ده‌کرد، سه‌فه‌ری دووری پێویستی کرد به کتێب خوێندنه‌وه‌و نوسین له باره‌ی سه‌فه‌ره‌کان و هه‌والی ناوچه جیاوازه‌کان و بازرگانی سه‌یران کردن و نوسین و چاپکردنی چه‌ندین جۆرکتێب و گۆڤارو نوسراو، شه‌ریکه‌ی وه‌ک 'ده‌بلیو هێچ سمیز بۆ بلاوکردنه‌وه‌ی نوسرراو کتێب و چه‌ندین جۆر گۆفار، گه‌شه‌دان به په‌له‌گه‌یاندنی به‌رهه‌م کشتوکاڵی شیرو چه‌ندین جۆر به‌رهه‌می خوارده‌مه‌نی بۆ چاکردنی ته‌ندروستی کۆمه‌ڵگا، سه‌یرده‌که‌ی به‌رده‌وام ویستی پێشکه‌وتنی زانیاری له گرنگترین پێویستیه‌کانی ئابووری و ڕۆشن بیری دا بوون.\nئاوا هه‌تا ئێستاش مه‌لیکی به‌ریتانیا سه‌رۆکی که‌نیسه‌ی ئینگلته‌رایه به‌لام هیچ کارێکی سیاسی به‌ریتانیای له‌ده‌سه‌لاتا نیه، نه‌خۆی و نه بنه‌ماڵه‌ی هیچ ده‌سه‌لاتێکی سیاسیان نیه، هه‌تا ئه‌و وتارانه‌ی له جه‌ژنی کریستمه‌س و ڕوداوه‌کانا ده‌یخوێنێته‌وه هه‌مووی داموده‌زگای سه‌ره‌ک وه‌زیران بۆی ده‌نووسن، هه‌موو مه‌راسیم و هه‌ڵسوکه‌وتی بنه‌ماڵه‌ی پادشای به‌ریتانیا چاودێری ده‌کرێن و سنوردارن له یاسای به‌ریتانیادا. کارکردن و باوه‌ڕبه‌خۆبوون هه‌وڵدان بۆ وه‌ده‌ست هێنانی زانیاری گرنگی پێدراوه و لایه‌نی ئاینی بووه به لایه‌نی تایبه‌ت و که‌س مافی نیه بازرگانی پێوه‌بکا و پرسیاری ئاین و پرنسیپی که‌س بکاو یاسا ی شارستانی هه‌ڵسوکه‌وتی ئاینی و شارستانی سنوردارکردووه، که‌س به‌ته‌مای به‌هه‌شتی به‌لاش نیه که بووه‌ته هی پێکهێنانی که‌لتوری ته‌مه‌ڵی و گه‌نده‌ڵی له وڵاته‌کانی ڕۆژهه‌ڵاتی ناوه‌ڕاست و جیهانی سێهه‌مدا.\nبۆ ئاماده‌کردنی ئه‌م نوسراوه که‌ڵکم وه‌رگرتووه له 3 به‌رنامه‌ی یه‌ک کاتژمێری ته‌له‌فزیۆنی که‌ناڵی 2 بی بی سی له شه‌وی 14 و 15و 22 /1/2013 دا و ڕژنامه‌ی تایمز دوشه‌ممه به‌رواری 21/1 نوسینی کۆلین بله‌یکمۆر، بۆ زانیاری زیاتر سه‌یری شۆڕشی پیشه‌سازی به‌ریتانیا له‌سه‌ر گوگڵ دۆت کۆم....\nتێبینی: به‌یاسای نێوده‌وڵه‌تی ئه‌م نوسراوانه‌م له کوردستن پۆستدا بۆ هیچ که‌س ڕه‌وانیه بۆمه‌به‌ستی بارزگانی به‌کاریان بێێ ، هه‌رکه‌س بۆ مه‌به‌ستی فرۆشتن هه‌ر کام له‌م نوسراوانه‌م به‌کاربێنن به‌بێ ئیزن خۆم به پێی یاسای نێوده‌وڵه‌تی به‌ره‌ڕووی دادگا ده‌بنه‌وه. ئه‌م نوسراوانه له خزمه‌تی هه‌موو قوتابیان و خوێندکارانی کوردستاندایه به‌به‌لاش ته‌نها بۆ مه‌به‌ستێی خوێندن و لێکۆڵینه‌وه‌ی زانیاری.


گاردیان: داودئۆغلۆ و باباجان پایز بۆ ئه‌ردۆغان ده‌خولقێنن\n:: AM:03:03:14/01/2020 \nڕۆژنامه‌ی گاردیانی به‌ریتانی ڕاپۆرتێكی له‌باره‌ی كاریگه‌رییه‌كانی ڕاگه‌یاندنی حزب له‌لایه‌ن ئه‌حمه‌د داودئۆغلۆ و عه‌لی باباجان بڵاو كردووه‌ته‌وه و به‌دواداچوونی بۆ ئه‌وه كردووه، كه ئایا دوو حزبه نوێكه‌ی ئه‌و سه‌ركرده كۆنانه‌ی ئاكپارتی كۆتایی به حوكمی 17 ساڵه‌ی ئه‌كپارتی و ڕه‌جه‌ب ته‌یب ئه‌ردۆغان له توركیا ده‌هێنن.\nڕۆژنامه‌كه نووسیویه‌تی، توركیا به‌ره‌و ڕووی ساڵێكی پڕ له كێشمه‌كێشم ده‌چێ، له سیاسه‌تی ناوخۆ و ده‌ره‌وه‌دا، ئه‌ردۆغان رووبه‌ڕووی هه‌ڕه‌شه‌ی گه‌وره بووه‌ته‌وه، به‌هۆی سووربوونی له‌سه‌ر ناردنی هێزه‌كانی توركیا بۆ لیبیا، پێشبینی ده‌كرێ دوو حزبه‌كه‌ی باباجان و داودئۆغلۆیش كاریگه‌ری گه‌وره له‌سه‌ر بنكه‌ی جه‌ماوه‌ری ئاكپارتی دروست بكه‌ن و سه‌رده‌می كۆتایی ئاكپارتی نزیكتر ببێته‌وه.\nبیسان ماكرنان نووسه‌ری ڕاپۆرته‌كه ئاماژه‌ی داوه، په‌رله‌مانی توركیا له پشووی سه‌ری ساڵیش به‌رده‌وام بوو له دانیشتنه نائاساییه‌كانی بۆ ئه‌وه‌ی یاسایه‌ك ده‌ربكات، تا ڕێ به سه‌ركۆمار بدرێ، هێز ڕه‌وانه‌ی ده‌ره‌وه‌ی توركیا بكات، بۆ ئه‌وه‌ی هاریكاری بگه‌یه‌نێته حكوومه‌تی ته‌رابلووس له لیبیا، ئه‌و بڕیاره هه‌رچه‌نده له‌سه‌ر ئاستی ناوچه‌كه نیشانه‌ی خۆزلكردن و خۆ به‌هێز وێناكردنی ئه‌ردۆغان و توركیای ئاكپارتییه له ڕووی دیپلۆماسی و سیاسی و سه‌ربازییه‌وه له جیهان، به‌ڵام له ناوخۆی وڵاته‌كه گه‌وره‌ترین كاره‌سات بۆ حزبه‌كه‌ی ئه‌ردۆغان دروست ده‌كات، چونكه خه‌ڵكی توركیا زۆرینه‌یان دژی ئه‌و هه‌نگاوانه‌ن و نایانه‌وێ ڕۆله‌كانیان بنێرنه لیبیا و له‌وێ تووشی مه‌رگ و شه‌ڕێكی قورسیان بكه‌نه‌وه، چونكه لیبیا هاوشێوه‌ی سووریا نییه و له‌وێ شه‌ڕ و ڕووبه‌ڕوبوونه‌وه‌كان له‌وپه‌ڕی گه‌رمیدان و ژیانی سه‌ربازانی توركیا له مه‌ترسیدا ده‌بێت.\nهه‌رچه‌نده ئه‌ردۆغان دووپاتی له‌وه كردووه‌ته‌وه كه ته‌نیا 35 سه‌ربازی ڕه‌وانه‌ی لیبیا كردووه، بۆ ئه‌وه‌ی ڕاوێژ و ئامۆژگاری به هێزه‌كانی حكوومه‌تی ته‌رابلووس بده‌ن، به‌ڵام گاردیان به پشت به‌ستن به سه‌رچاوه تایبه‌ته‌كانی دووپاتی له‌وه كردووه‌ته‌وه كه نزیكه‌ی 300 سه‌رباز ڕه‌وانه كراوه، به سه‌ربازی فه‌رمی توركیا و چه‌كداره هاوپه‌یمانه‌كانی ئه‌ردۆغان له سووریا، كه له‌لایه‌ن ئه‌نكه‌ره‌وه مووچه و پێویستیان بۆ دابین ده‌كرێ و گه‌یشتوونه‌ته ته‌رابلووس و پشتیوانی حكوومه‌تی فائیز سه‌راج له لیبیا ده‌كه‌ن، دژی حكوومه‌تی جه‌نه‌رال خه‌لیفه حه‌فته‌ر.\nئه‌ردۆغان به ڕه‌وانه‌كردنی سوپا بۆ لیبیا تووشی شكستێكی تر ده‌بێت\nئه‌و هه‌نگاوه‌ی توركیا نه‌ك هه‌ر له‌سه‌ر ئاستی ناوخۆ، به‌ڵكوو له ناوچه‌كه‌یش كاردانه‌وه‌ی توندی هێزه نه‌یاره‌كانی توركیای لێ كه‌وتووه‌ته‌وه، به تایبه‌ت میسڕ و ئیمارات و سعوودیه، كه خۆیان وه‌ك هێزی سه‌ره‌كی و یاریكه‌ری نوێ و به‌هێزی ناوچه‌كه ده‌رده‌خه‌ن.\nله ڕاپۆرته‌كه هاتووه، ئه‌ردۆغان به‌م هه‌نگاوه سیاسی و سه‌ربازییانه ده‌یه‌وێ پێگه‌ی جه‌ماوه‌ری حزبه‌كه‌ی به‌رز بكاته‌وه، ئه‌مه‌یش دوای ئه‌وه‌ی به‌هۆی ته‌نگژه‌ی ئابووری و دابه‌زینی نرخی لیره تووشی كاره‌ساتی گه‌وره بووه‌ته‌وه و ڕۆژ دوای ڕۆژ خه‌ڵكی هیوایان به حزبه‌كه‌ی نامێنێ و ڕیزه‌كانی حزبه‌كه وه‌ك دره‌ختێكی پایز ده‌وه‌رێت.\nپێشبینی ده‌كرێ زۆربوونی حزبه‌كان ده‌نگه‌كان په‌رت بكات و وا له ئه‌ردۆغان بكات، نه‌توانێ سه‌ركه‌وتن به ده‌ست بهێنێته‌وه له هه‌ڵبژاردنی په‌رله‌مان كه بڕیاره ساڵی 2023 ئه‌نجام بدرێت، به‌ڵام له‌وانه‌یشه به‌هۆی سیاسه‌ته‌كانی بتوانێ سه‌رۆكایه‌تی كۆمار بباته‌وه، ئه‌گه‌ر هاتوو كاندیدێكی به‌هێز و هاوبه‌شی دوو حزبه نوێكه و حزبه‌كانی تری توركیا ڕووبه‌ڕووی ڕه‌جه‌ب ته‌یب ئه‌ردۆغان نه‌بێته‌وه.\nهه‌موو ئاماژه‌كان به‌و ئاراسته‌یه‌ن كه سیاسه‌تی ناوخۆ و ده‌ره‌وه‌ی توركیا به ئاراسته‌ی نادیار ده‌ڕوات و داهاتوو و به‌رئه‌نجامێكی تاریك چاوه‌ڕوانی ئه‌م جووڵه سه‌یرانه‌ی ئه‌ردۆغان ده‌كات، كه خه‌ون به گێڕانه‌وه‌ی هێز و ده‌سه‌ڵاتی سه‌رده‌می عوسمانییه‌كان ده‌بینێت، بوونی كورد و كاریگه‌ریی گه‌وره‌یان له هه‌ڵبژاردن له هه‌موو باره‌كان ده‌بێته هۆی لاسه‌نگكردنی ته‌رازووی ململانێی حزبه‌كه‌ی ئه‌ردۆغان و نه‌یارانی، كه له هه‌ڵبژاردنی پێشووی ئه‌نجوومه‌نی شاره‌وانییه‌كانیش كورد تۆڵه‌یان له ئه‌ردۆغان كرده‌وه و له زۆربه‌ی شاره گه‌وره‌كان نه‌یتوانی سه‌ركه‌وتن به ده‌ست بهێنێت، به‌هۆی هێرشی بۆ سه‌ر كورده‌كانی سووریایش پێشبینی ده‌كرێ له هه‌ر هه‌ڵبژاردنێكی داهاتوو كورده‌كان به ته‌واوی پشت له حزبه‌كه‌ی ئه‌ردۆغان بكه‌ن.\nله هه‌ڵبژاردنی داهاتووی په‌رله‌مان شكستی ئاكپارتی مسۆگه‌ر\nئه‌ردۆغان ده‌زانێت، كه بردنه‌وه‌ی زۆرینه‌ی په‌رله‌مان له هه‌ڵبژاردنی داهاتوو بۆ حزبه‌كه‌ی كارێكی ئه‌سته‌م و مه‌حاڵ ده‌بێت، له‌به‌ر ئه‌وه هه‌موو هیوای بۆ خولی دووه‌می سه‌رۆكایه‌تی خۆی كۆ كردووه‌ته‌وه و ده‌یه‌وێ تا هه‌ڵبژاردنیش به یاسای ده‌رچووێنراو له په‌رله‌مانه‌وه، ده‌سه‌ڵاته‌كانی ڕۆژ دوای رۆژ زیاتر و فره‌وانتر بكات، به‌ڵام هه‌موو ناوه‌نده توێژینه‌وه‌كانی دنیا پشتڕاستی ئه‌وه ده‌كه‌نه‌وه كه ده‌ستوه‌ردانی توركیا له سووریا و لیبیا دوای ته‌نگژه‌ی ئابووری، دووه‌م گه‌وره‌ترین شكست ده‌بێ، كه ڕووبه‌ڕووی ئه‌ردۆغان ده‌بێته‌وه، به‌مشێوه‌یه‌یش خۆی و حزبه‌كه‌ی بنكه جه‌ماوه‌رییه‌كه‌ی له‌ده‌ست ده‌ده‌ن و تووشی گه‌وره‌ترین شكست ده‌بنه‌وه له مێژووی 17 ساڵه‌ی حوكمڕانی پارتی داد و گه‌شه‌پێدان له توركیا.


عوسمان موحه‌ممه‌دپه‌ره‌ست مامۆستای به‌ناوبانگی دووتار كۆچی دوایی كرد | پایگاه اطلاع رسانی اصلاح\nمامۆستا موحه‌ممه‌دپه‌ره‌ست هه‌ر له مناڵییه‌وه هۆگری دووتار بوو و فێربوونی ژه‌نینی تاری له ته‌مه‌نی ١٠ ساڵییه‌وه ده‌ست پێ كرد.\nئه‌و دووتارژه‌نه‌ره به‌ناوبانگه له كاری خێرحوازی و دروستكردنی قوتابخانه زۆر چالاك بوو و له‌و بواره‌وه نیشانی باڵوێزی سازكه‌ری قوتابخانه‌ی له لایه‌ن سه‌رۆكی كۆمه‌ڵگای خێرخوازی قه‌تابخانه‌سازكردنی وڵاته‌وه پێ به‌خشرا.\nبه‌پێی ڕاپۆڕتی ئیسنا یه‌كه‌م كاشی هه‌رمانی خوڕاسانی ڕه‌زه‌وی له ڕاستای پاراستنی میراتی ده‌ست‌لێنه‌دراوی وڵات له لایه‌ن بنكه‌ی گشتیی میراتی فه‌رهه‌نگیی خوڕاسانی ڕه‌زه‌وییه‌وه له‌سه‌ر ده‌رگای ماڵی عوسمان موحه‌ممه‌دپه‌ره‌ست هه‌ڵواسرا.\nموحه‌ممه‌دپه‌ره‌ست ئوستووره‌ی موسیقای مه‌قامیی ناوچه‌ی خوڕاسان بوو كه ده‌كرێ له پارچه موسیقای «نوایی» وه‌ك مانگارترین به‌رهه‌می ئه‌و نێو ببرێت.\nئیسلاحوێب به‌بۆنه‌ی كۆچی دوایی هونه‌رمه‌ندی ئه‌هلی سوننه‌ت، عوسمان موحه‌ممه‌دپه‌ره‌ست، سه‌ره‌خۆشی خۆی ئاراسته‌ی هونه‌رمه‌ندان و خه‌ڵكی ئه‌هلی سوننه‌تی خوڕاسان ده‌كا.


ناوچەی نازێ - ویکیپیدیا، ئینسایکڵۆپیدیای ئازاد\nنەخشەی پێکھاتەی نەتەوەیی ناوچەی نازێ\nناوچەی نازێ لە دابەشکاریی کارگێڕیی ئێراندا، یەکێک لە پێنج ناوچەی شارستانی ورمێیە لە پارێزگای ئازەربایجانی ڕۆژاوا لە ڕۆژھەڵاتی کوردستان لە ئێران.\n٢ پێکھاتەی کارگێڕی\n٢.١ گوندەواری تەڵاتەپە\n٢.٢ گوندەواری چەمێ نازێ\n٢.٣ گوندەواری نازێیا سەری\nژمارەی مەسیحی: (٧٧٩)کەس کە دەکاتە ڕێژەی (٢،٥٪)ی دانیشتوانی گوندەکان.\nژمارەی کورد: (٣,٠٢٩)کەس کە دەکاتە ڕێژەی (٤٥٪)ی دانیشتوانی شارۆچکەی نۆشینشار.\nژمارەی ئازەری: (٣,٠٢٩)کەس کە دەکاتە ڕێژەی (٤٥٪)ی دانیشتوانی شارۆچکەی نۆشینشار.\nژمارەی کورەسوننی: (٦٧٣)کەس کە دەکاتە ڕێژەی (١٠٪)ی دانیشتوانی شارۆچکەی نۆشینشار.\nژمارەی دانیشتوانی ناوچەکە بە (شارۆچکەی نۆشینشار و گوندەکان)ەوە دەکاتە (٣٦,٧٨٠)کەس کە بەپێی نەتەوە ئاوھا پێکھاتووە:\nژمارەی کورد: (١٢,٩٨٥)کەس کە دەکاتە ڕێژەی (٣٥،٢٪)ی دانیشتوانی ناوچەکە.\nژمارەی ئازەری: (١٩,٩٩٤)کەس کە دەکاتە ڕێژەی (٥٤،٣٪)ی دانیشتوانی ناوچەکە.\nژمارەی کورەسوننی: (٢,٧٤٠)کەس کە دەکاتە ڕێژەی (٧،٤٪)ی دانیشتوانی ناوچەکە.\nژمارەی مەسیحی: (٧٧٩)کەس کە دەکاتە ڕێژەی (٢،١٪)ی دانیشتوانی ناوچەکە.\nپێکهاتەی ناوچەی نازێ لە (٢٠٠٦)دا\nگوندە ئازەرییەکان: (٤٩) گوند.\nگوندە مەسیحیەکان: (٢) گوند.\nگوندە ئازەری و مەسیحییەکان: (٧) گوند.\nگوندەواری چەمێ نازێ\nگوندەواری نازێیا سەری\nئوساڵڤی ئەلەھڤەردی خان\nخوداڤەردی خان کەندی\nگوندەواری چەمێ نازێ[دەستکاری]\nتازەکەند، چەمێ نازێ\nقەڵایا سمایل ئاغا\nکانیەڕەش، چەمێ نازێ\nگوندەواری نازێیا سەری[دەستکاری]\nساری بێگلویا چراغ\nعەبدوڵا کەندی، نازێیا سەری\nکەریماڤا، نازێیا سەری\nلەک، نازێیا سەری\n^ "ناوەندی ئاماری ئێران، فایلی XLSی ئەنجامەکانی سەرژمێریی ساڵی ٢٠١١". لە ڕەسەنەوە ئەرشیڤ کراوە لە ١٤ی تشرینی دووەمی ٢٠١٤. لە ڕێکەوتی ٢٠ی ئەیلوولی ٢٠١٤ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=ناوچەی_نازێ&oldid=731099»\nئەم پەڕەیە دواجار لە ١٣:١٢ی ٢٠ی تشرینی دووەمی ٢٠٢٠ نوێ کراوەتەوە.


کۆمسیۆنى هەڵبژاردنەکان لەبارەى دەستێوەردانى سەرۆک کۆمار لە کارەکانیان رونکردنەوە دەدات\n06:34 - 02/12/2021\nکۆمسیۆنى باڵاى سەربەخۆى هەڵبژاردنەکانى عێراق رەتیدەکاتەوە سەرۆک کۆمارى عێراق و سەرۆکى دەسەڵاتى دادوەرى دەستوەردانیان لە کارەکانیاندا کردبێت.\nکۆمسیۆنى باڵاى سەربەخۆى هەڵبژاردنەکانى عێراق لە راگەیەنراوێکدا جەختى لە بێلایەنیان لە پرۆسەى هەڵبژاردن و مامەڵەکردن لەگەڵ تانەکاندا کردوەتەوە رایگەیاندوە، سەرجەم بڕیارەکانیان بە راوێژ و گفتوگۆى ئەندامانى ئەنجومەنى کۆمسیاران دراون، هیچ کەس و لایەنێک جا لەهەر پلە و پۆستێکدا بێت کاریگەرى لەسەریان نەبوە.\nکۆمسیۆنى هەڵبژاردنەکانى عێراق جەختى کردوەتەوە لەوەى کە هیچ بڕیارێکیان نیە بە ناوى درێژکردنەوەى ماوەى تانەدان لە ئەنجامەکان، چونکە ئەو ماوەیەى بۆ تانەدان لە ئەنجامەکان دیاریکراوە، ماوەیەکى یاساییە و کۆمسیۆن دەسەڵاتى درێژکردنەوەى نیە.\nلە بەشێکى دیکەى راگەیەنراوەکەدا کۆمسیۆنى باڵاى سەربەخۆى هەڵبژاردنەکانى عێراق جەختى کردوەتەوە لەوەى کە سەرۆک کۆمار و سەرۆکى دەسەڵاتى دادوەرى دەستوەردانیان لە کارەکانیاندا نەکردوە، چونکە ئەوان پشتیوانى لە سەربەخۆیى و پیشەیی بوونى کۆمسیۆن دەکەن دوور لە گوشارى هیچ لایەنێک.


پێشبینى یه‌كلاكردنه‌وه‌ى ده‌كرێت\nپه‌رله‌مان ئه‌مشه‌و بۆ هه‌ڵبژاردنى سه‌رۆك كۆمار كۆده‌بێته‌وه\nكه‌شوهه‌واى ئه‌مڕۆى شاره‌كانى هه‌رێم چۆنده‌بێت؟\nهەواڵ / عێراق :: 01/10/2018 :: 1295 جار بینراوە\nتاگ :: عێراق هه‌ڵبژاردن پەرلەمان\nناوى ژماره‌یه‌ك له وه‌زیرانى كابینه‌كه‌ى عه‌لاوى ئاشكراده‌كرێت\nفڕۆكه‌خانه‌يه‌ك گه‌شته‌كانى بۆ ئێران راگرت\nسه‌رۆكایه‌تی ئه‌نجومه‌نی نوێنه‌رانی عێراق ئاشكرایكردووه، له دانیشتنی ئه‌مڕۆ دووشه‌ممه‌ی په‌رله‌ماندا سه‌رۆك كۆمار به ده‌نگدان دیاریده‌كرێت، په‌رله‌مانتارێكی كوردیش ده‌ڵێت "تاوه‌كو ئێستا فراكسیۆنه كورده‌كان رێكنه‌كه‌وتوون له‌سه‌ر دیاریكردن یه‌ك كاندید بۆ ئه‌و پۆسته".\nبه‌پێی راگه‌یه‌نراوێكی ده‌سته‌ی سه‌رۆكایه‌تی ئه‌نجومه‌نی نوێنه‌ران، كه دواڕۆژ وێنه‌یه‌كی به‌ده‌ستگه‌یشتووه، ئه‌مڕۆ په‌رله‌مان كاتژمێر 8ی ئێواره كۆده‌بێته‌وه بۆ هه‌ڵبژاردنی سه‌رۆك كۆمار.\nئه‌مه له‌كاتێكدایه كه فراكسیۆنه كوردییه‌كان نه‌یانتوانیووه سه‌ركه‌وتووببن له پێشه‌كه‌شكردنی یه‌ك كاندید بۆ ئه‌و پۆسته، دیاریترین ئه‌و كاندیدانه‌ش كه له لیستی كاندیده كورده‌كانن بۆ سه‌رۆك كۆماری عێراق، به‌رهه‌م ساڵح، كاندیدی یه‌كێتی نیشتیمانی كوردستان و فوئاد حسێن، كاندیدی پارتی دیموكراتی كوردستانه.\nحه‌سه‌ن ئالی، ئه‌ندامی ئه‌نجومه‌نی نوێنه‌ران له فراكسیۆنی یه‌كێتی، به دواڕۆژی وت: "هه‌تاوه‌كو ئێستا فراكسیۆنه كوردییه‌كان رێكنه‌كه‌وتوون له‌سه‌ر یه‌ك كاندید بۆ ئه‌و پۆسته"، ئه‌وه‌شی خسته‌ڕوو: "شاندێكی باڵای یه‌كێتی له‌ئێستادا له به‌غدان بۆ گفتوگۆكردن له‌گه‌ڵ لایه‌نه سیاسییه‌كان سه‌باره‌ت به هه‌ڵبژاردنی سه‌رۆك كۆمار".\nله لایه‌كی دیكه‌وه، به‌شار كیكی، ئه‌ندامی ئه‌نجومه‌نی نوێنه‌ران له‌سه‌ر فراكسیۆنی پارتی به دواڕۆژی وت: "هه‌تاوه‌كو ئێستا هیچ لێدوانێك له‌نێوان فراكسیۆنه كوردییه‌كان نییه بۆ رێككه‌وتن له‌سه‌ر بوونی یه‌ك كاندید، ئه‌گه‌ر رێككه‌وتنیش له‌نێوانیاندا نه‌بێت، ئه‌وا هه‌مووان ده‌چنه په‌رله‌مان و له‌وێدا ده‌نگ ده‌ده‌ن به كاندیده‌كانی سه‌رۆك كۆمار".\nلای خۆیه‌وه، تارق حه‌رب، شاره‌زایه‌كی یاسایی به دواڕۆژی رایگه‌یاند: پێشبینی یه‌كلاكردنه‌وه‌ی سه‌رۆك كۆماری عێراق ده‌كات له‌مشه‌ودا، جه‌ختی له‌وه‌شكردووه‌ته‌وه هیچ پێویست ناكات دوابخرێت بۆ رۆژی سێشه‌ممه.\nئه‌و شاره‌زایه ئاماژه‌ی به‌وه‌شكردووه كه پێویسته دوو له‌سه‌ر سێی ئه‌ندامانی ئه‌نجومه‌نی نوێنه‌ران ده‌نگ بده‌ن به كاندیدێك بۆ ئه‌وه‌ی ببێته سه‌رۆك كۆمار كه ئه‌وه‌ش ده‌نگی 220 ئه‌ندام ده‌كات، ئه‌وه‌شيخستووته‌ڕوو كه ئه‌و كاره‌ش ئه‌سته‌مه له گه‌ڕی یه‌كه‌می دانیشتنه‌كه‌دا به‌ده‌ستبێت.\nتارق حه‌رب، وتیشی: "له گه‌ڕی دووه‌مدا، ئه‌و كاندیدانه‌ی كه له گه‌ڕی یه‌كه‌مدا زۆرترین ده‌نگیان هێناوه ده‌كه‌ونه كێبڕكێكه‌وه، ده‌كرێت گه‌ڕی دووه‌م راسته‌وخۆ دوای گه‌ڕی یه‌كه‌م بكرێت".\nشاره‌زاكه جه‌ختی له‌وه‌شكردووه‌ته‌وه كه هیچ رێگرییه‌ك نییه له‌به‌رده‌م دواخستنی گه‌ڕی دووه‌می دانیشتنه‌كه‌ی بۆ رۆژی سێشه‌ممه، چونكه ماوه‌ی ده‌ستوری بۆ دیاریكردنی سه‌رۆك كۆمار له رۆژی سێشه‌ممه كۆتایی دێت.


سۆز عه‌بدولقادر: بڕوا به‌و قسه‌یه ناکه‌م له‌وانه‌یه بۆ ڕیکلامى دوکانی کوتاڵ فرۆشییه‌که‌ى کردبێتى\nهاوڵاتی لاڤین مەحمود\nدواى پێنج ساڵ له کارى په‌رله‌مانتاریی و ده‌ستبه‌رداربوونى له حزبه‌که‌ى و رووکردنه کارى بازرگانى، جارێکى تر چاوه‌کان چوونه‌وه سه‌ر ئێڤار ئیبراهیم، ئه‌و ژنه په‌رله‌مانتاره‌ى خولى پێشوو که به قسه‌یه‌کى له‌سه‌ر شاشه‌ى ته‌له‌فزیۆن که‌وتووه‌ته به‌ر لێشاوێک له ره‌خنه.\nئیڤار ئیبراهیم ته‌مه‌ن (42) ساڵ، هه‌فته‌ى رابردوو له‌به‌رنامه‌یه‌کى ڕاسته‌وخۆدا له ئێن ئاڕتى دوو رایگه‌یاند، که له‌په‌رله‌مان بووه هه‌موو مانگێک سى کراسى کڕیوه‌و ئه‌وه‌ى ڕۆژێک له‌به‌رى کردووه نه‌یکردووه‌ته‌وه به‌ر.\nئیڤار که له‌سه‌ر لیستى بزوتنه‌وه‌ى گۆڕان بوو به په‌رله‌مانتار، له‌و ماوه‌یه‌دا که په‌رله‌مانتار بوو سه‌رۆکى لیژنه‌ى داکۆکیکردن بوو له مافى ژنان له په‌رله‌مانى کوردستان، دواى کۆتایی هاتنى خولى په‌رله‌مانیش ده‌ستبه‌ر‌داری کارى سیاسی بوو له‌ناو بزوتنه‌وه‌ى گۆڕاندا.\nسۆز عه‌بدولقادر، ئه‌ندامى ژوورى حکومه‌ت و په‌رله‌مان لەبزوتنەوەی گۆڕان له لێدوانێکیدا بۆ  وتی «ئێمه له کاتى خۆیدا به وه‌مان نه‌زانیوه هەر رۆژه‌و جلوبه‌رگێکى له‌به‌رکردبێت، ئێستاش خۆى قسه‌ى نه‌کردایه نه‌مانده‌زانى، ئێستاش نازانم راست ده‌کات یان راست ناکات».\nله‌سه‌ر قسه‌کانى ئێڤار، سه‌ره‌ڕاى ئه‌و ره‌خنانه‌ى روبه‌ڕوى کرانه‌وه، ره‌خنه‌ى زۆریش ئاڕاسته‌ى بزوتنه‌وه‌ى گۆڕأن کرا، به‌و پێیه‌ى له‌لایه‌ن ئه‌و بزوتنه‌وه‌یه‌وه کرایه په‌رله‌مانتار.\nسۆز عه‌بدولقادر وتى «خه‌ڵک هە‌ق نییه ره‌خنه له گۆڕان بگرێت چونکه ئێمه موتابه‌عه ناکه‌ین بزانین کێ چى له‌به‌ر ده‌کات هە‌روهها ئه‌و خاتونه خولى پێشوو په‌رله‌منتارى ئێمه بوو به‌ڵام ئێستا په‌یوه‌ندى به ئێمه نه‌ماوه».\nوتیشی «من خۆم بڕوا به‌و قسه‌یه ناکه‌م له‌وانه‌یه بۆ ڕیکلامى دوکانه‌که‌ى کردبێتى چونکه زۆره ئه‌و جلوبه‌رگانه‌ى ئه‌و باسى ده‌کات، ئیشى په‌رله‌مان زۆر له‌وه گه‌وره‌تره چونکه په‌رله‌مان ئیشکردنه له‌سه‌ر سیاسه‌تى حزب نه‌ک کراسى په‌رله‌مانتاره‌کان ئیشى ئێمه چاودێرى کردن نیه تا بزانین کێ چى له‌به‌ر ده‌کات».\nدواى نزیکه‌ى سێ ده‌یه له کارى حزبى، ئێڤار ئیبراهیم له یه‌کێک له گرانبه‌هاترین شوێنه‌کانى هه‌ولێر چانسى خۆى له بازرگانیدا تاقیده‌کاته‌وه و دوکانى تایبه‌ت به فرۆشتنى جلوبه‌رگى کوردى داناوه.\nله تۆڕه کۆمه‌ڵایه‌تییه‌کان ئێڤار روبه‌ڕووى شه‌پۆلێک له ره‌خنه بووه‌وه، به‌ڵام خۆى له‌رونکردنه‌وه‌یه‌کدا به‌رگرى له‌خۆى کرد و رایگه‌یاند، ئه‌و جلوبه‌رگانه‌ى کڕیویه‌تى گرانبه‌ها نه‌بوون.\n چه‌ند رۆژێکه له هه‌وڵدایه لێدوان له ئێڤار ئیبراهیم وه‌ربگرێت، به‌ڵام وه‌ڵامى په‌یوه‌ندییه‌کانى نه‌دایه‌وه.\nئێڤار ئیبراهیم له‌رونکردنه‌وه‌یه‌کدا رایگه‌یاندووه «ئەو کراسانەی کە من دەیکڕم و کڕیومە لەبازاڕی میللی (تەیراوەو کوڕان) ی شاری هەولێر بووە کەرۆژانە کراسی کوردی بەپێنج هەزار دینار لەسەر عەرەبانە هەراج دەکرێت، لەکاتێکدا پەرلەمانتاری وامان هەبوو مانگانە قاتێکی ئیتاڵی و جانتایەکی ئیتاڵی بەپێنج هەزار دۆلار کڕیووە».\n«خێزانه‌که‌ى من ساڵى یه‌ک جار ده‌سته جلێکى کوردى ده‌کڕێت ته‌نیا له بۆنه‌کانیش ئه‌یکاته به‌ر خێزانى من نوێنه‌رێکى ڕاسته‌قینه‌ى ماڵه‌که‌یه‌تى ئێوه‌ش نوێنه‌رێکى خۆ که‌شخه‌و مۆدێڵ و مۆدێرن»، شێرزاد سه‌یده له فه‌یسبوک به‌و شێوه‌یه ره‌خنه‌ى له وته‌کانى ئێڤار گرتووه.\nئه‌وه‌شى نوسیوه «زۆ جار ده‌مان پرسى ئاخۆ ئه‌ندام په‌رله‌مانه‌کان بۆ چى هێنده زوو ته‌نا‌زوول له کۆمه‌ڵێک یاساو چاکسازیدا ده‌که‌ن لێره‌دا ده‌رده‌که‌وێ که هاوشێوه‌ى ئێڤار خانه‌کان هێنده‌ى مشغوڵى خۆ ڕازاندنه‌وه‌و خه‌مى مۆدێل و کراسیان بوه هێنده خه‌مى ئه‌م یاساو چاکسازیانه‌یان نه‌بوه که له‌به‌رژه‌وه‌ندى گه‌لدان».\nئێڤار ئیبراهیم له هه‌ولێر چاوى به دنیا هه‌ڵهێناوه و ژیاوه، له رێى برایه‌کى پێشمه‌رگه‌ى ساڵى 1993 چووه‌ته ریزى کۆمه‌ڵه‌ى خوێندکارانى یه‌کێتییه‌وه، دواى دروستبوونى بزووتنه‌وه‌ى گۆڕان، له‌گه‌ڵ باڵى ریفۆڕم یه‌کێتی جێده‌هێڵێت و ده‌بێته به‌رپرسى رێکخستنه‌کانى گۆڕان له هه‌ولێر، پاشان ده‌بێته ئه‌ندامى جڤاتى نیشتمانى و ساڵى 2013 له خولى دووه‌مى به‌شدارى گۆڕان له هه‌ڵبژاردنى په‌رله‌مانى کوردستان، له‌ناو په‌رله‌مانتاره ژنه‌کان زۆرترین ده‌نگى به‌ده‌ستهێنا و بێ کۆتا گه‌یشته په‌رله‌مان.\nئێڤار ئیبراهیم له ڤێلاکانى ڤیتاڵ که گرانترین ناوچه‌ى خانووبه‌ره‌یه له هه‌ولێر، له‌سه‌ر رووبه‌رى 500 مه‌تر دووجا، دووکانى جلوبه‌رگى کوردى ژنانى داناوه و قوماشى بڕاندى ئیتاڵی ده‌فرۆشێت.\nئه‌و ئێستا له‌گه‌ڵ خوشکه‌که‌ى دوکانه‌که به‌ڕێوه‌ده‌بات و چاوى له‌وه‌یه پرۆژه‌که‌ى فراوانتر بکات، له‌گه‌ڵ ئه‌وه‌شدا به‌ته‌واوى پێی له‌سیاسه‌ت نه‌بڕیوه‌و له‌گه‌ڵ په‌رله‌مانتاران و وه‌زیرانى خوله‌کانى پێشترى په‌رله‌مان و حکومه‌ت، ماوەیەک لەمەوبەر سه‌رقاڵى پڕۆژه‌یه‌کى نوێى سیاسین.


گرنگترین ڤیتامینەكان بۆ خۆپاراستن لە ڤایرۆسەكانی پاییز – Knwe.org\nسەرەکی » زانست » گرنگترین ڤیتامینەكان بۆ خۆپاراستن لە ڤایرۆسەكانی پاییز\nزاناكانی بواری خۆراك و تەندروستیی ئەو ماددە خۆراكییانە ئاشكرا دەكەن كە پێویستن بۆ بەهێزكردنی سیستمی بەرگریی لە پایزدا.\nلەبەر ئەوەی هەندێك نەخۆشیی هەن كە بە هۆی گۆرینی وەرزەكانەوە سەر هەڵدەدەن و لەوانەش هەندێك جۆری ئەنفلۆنزا و پەتای وەرزیی كە بە زۆریی لە وەرزی پایزدا سەرهەڵدەدەن و زۆر جار تا كۆتایی وەرزی زستان بەردەوام دەبن، زانا‌و پزیشكانی بواری خۆراكی تەندروست ڕینمایی دەدەن و ئەو خۆراكانە دەناسێنن كە پڕن لەو ڤیتامینانەی بۆ بەهێزكردنی سیستمی بەرگریی پێویستن و دەتوانن لەش لەبەر دەم نەخۆشییەكاندا پارێزراوتر بكەن.\nئەو پسپۆڕانە بە باشی دەزانن مرۆڤ بەر لە هاتنی وەرزی پایز زیاتر ئەو خۆراكانە بخۆن كە ماددەی (بیتا كارۆتین)یان تێدایە كە لەو ڕەگەزە گرنگانەیە بۆ پاراستنی لەش لە پەتا و نەخۆشییە وەرزییەكان، ئەم ماددەیەش بە زۆریی لە سەوزە و میوە ڕەنگزەرد و پرتەقاڵییەكاندا هەیە وەك گێزەر و قۆخ و قەیسی و كولەكەی شیرین و كاڵەك، ئەم ماددەی(بیتا كارۆتینە) دەگۆردرێت بۆ ڤیتامین(A) ئەم ڤیتامینەش پارێزگاریی لە پۆشەری لینجی بەشی سەرەوەی كۆئەندامی هەناسە دەكات و ناهێڵێت هیچ ڤایرۆس و بەكتریایەك هێرش بكاتەسەر كۆئەندامی هەناسە، پسپۆڕان هۆشداریش دەدەن كە ڤیتامین (A)پوختە ڕەنگە ژەهراوی بێت و پێویستە خۆی بە تەنها بەكار نەهێنرێت.\nهەروەها یەكێكی تر لەو ڤیتامینانەی كە زۆر گرنگن ڤیتامین (C)یە و پێویستە لە وەرزی پاییزدا زۆر بخورێت، چونكە بەهۆی ئەو ڤیتامینەوە بەرگریی خانەكانی لەش بەهێزتر دەبێت و فاكتەرێكی ئۆكسیدە كردنی بەهێزە و پارێزگاریی لە خانەكانی لەش دەكات و ناهێڵێت لەناوبچن.


ئیسلامى سه‌رده‌م |\nHome بیروڕا ئیسلامى سه‌رده‌م\non: نیسان 15, 2017 In: بیروڕا, ناوخۆییNo Comments\nبێگومان هه‌ر ده‌بێت به پێى كات و شوێن ئایین ڕێك بخرێته‌وه، ئایین له ده‌ره‌وه‌ى مێژوو و ژینگه بوونى نییه، چونكه به‌ته‌نیا تێكست نییه، به‌ڵكو هۆشیارییه‌كى گۆڕاوه به پێى شوێن و كات.\nهیچ ئایینێك له‌م پرەنسیپه به‌ده‌ر نییه، چونكه ئایینه‌كان هاوشێوه‌ى یه‌كترن، ماهییه‌تى هاوبه‌ش و وێكچوویان هه‌یه.\nهه‌روه‌ك چۆن ئه‌ده‌ب كایه و ژانرێكه، زانست كایه و ژانرێكه، هونه‌ر و سیاسه‌ت، هه‌ر قوتابخانه‌یه‌كى سه‌ر به‌م ژانرانه‌ش ماهییه‌تى هاوشێوه و مێژووى هاوشێوه‌یان هه‌یه، به هه‌مان شێوه ئایینیش ژانر و كایه‌یه‌كه و ئایینه جیاوازه‌كانیش مێژووى هاوشێوه و ماهییه‌تى هاوبه‌شیان هه‌یه.\nبه‌م شێوه‌یه پێم وا نییه ئه‌وه‌ى به‌سه‌ر مه‌سیحییه‌ت و یه‌هوودییه‌تدا هاتووه به‌سه‌ر ئیسلامدا مه‌حاڵ بێت بێته‌وه، مێژووى هاوبه‌ش له نێوان هه‌ركام له‌م ئایینانه ده‌كرێت هه‌بێت، چونكه دواجار هه‌موویان (ئایین)ن، نه‌ك شتێكى تر.\nئه‌گه‌ر ته‌ماشاى مێژووش بكه‌ین ئه‌م بۆچوونانه به دراما و سیناریۆ و نمایشى جیاجیاوه ده‌بینین و به سه‌دان فیلم هه‌ن كه ئه‌م ڕاستییه ده‌سه‌لمێنن.\nوه‌ك چۆن ئیسلام سه‌ره‌تایه‌كى پرشنگدارى هه‌یه، ده‌بینین مه‌سیحییه‌تیش هه‌مان سه‌ره‌تاى هه‌یه، وه‌ك چۆن مه‌سیحییه‌تیش به سه‌رده‌مى تاریكى خۆیدا ده‌ڕوات، ده‌بینین ئیسلامیش هه‌مان قۆناغ ده‌گوزه‌رێنێت.\nهه‌وڵ و ته‌قەللاكانى ڕیفۆرمیش له‌م ئایینه‌ش ده‌بینرێن وه‌ك چۆن له‌وی دیش ده‌بینرێن، ته‌كفیر و زه‌نده‌قه و ته‌فسیق و تەهجیر و ڕه‌جمیش لێره‌ش ده‌بینرێن، له‌وێش ده‌بینرێن.\nتوندڕه‌وى و جه‌نگ، ئاشتیخوازى و كرانه‌وه‌ش، له‌م ئایین و له‌و ئایینیش وه‌ك یه‌ك ده‌بینرێن.\nكه‌واته هیچ ئایینێك نییه تێكه‌ڵ به مێژوو نه‌بێت و به هه‌ورازونشێودا هه‌ڵبه‌زودابه‌ز نه‌كات، سه‌رده‌مى ڕۆشنگه‌ری و سه‌رده‌مى تاریكیى به خۆیه‌وه نه‌بینێت.\nئه‌وه ئه‌و هۆشیارییه‌ى سه‌رده‌مه، كه شێوه و شكڵ و جەوهه‌ر به ئایین ده‌به‌خشێت، ئاخۆ تێگه‌یشتنه‌كان بۆ خودا، بۆ باوه‌ڕ بۆ فره‌ڕه‌نگى و ژیاندۆستى چۆنه، تا ئایینه‌كه به‌و شێوه‌یه ڕه‌نگ بداته‌وه؟\nجیاوازى ده‌ركه‌وته‌ى ئایینیی ته‌نیا له زمانێك بۆ زه‌مانێك نییه، به‌ڵكو هه‌ر له یه‌ك زه‌ماندا له‌م جێگا بۆ ئه‌و جێگا گۆڕانكاریى گه‌وره درووست ده‌بێت.\nزۆر به سانایی شێوه‌ى تێگه‌یشتنى باو بۆ ئایین له ئه‌مەریكا جیاوازه له‌گه‌ڵ پاكستان، چونكه ئاستى هۆشیاریى كۆمه‌ڵایه‌تى جیاوازه.\nله ئێستادا ئیسلامێك كه له ئه‌مەریكا په‌یڕه‌و ده‌كرێت زۆر جیاوازه له ئیسلامێك كه له پاكستان یان له جێگایه‌كى دیكه باوه. نه‌ك هه‌ر جیاواز به‌ڵكو تێگه‌یشتنیان بۆ زۆر بابه‌ت دژ به‌یه‌كیشن.\nزۆر زه‌حمه‌ته دڵنیا بینه‌وه كامه ئیسلامه ڕاسته‌قینه‌كه‌یه! ئه‌مه‌ش هیچ كێشه‌یه‌كى تیا نییه چونكه ئاستى هۆشیاری، ئایین، ئه‌ده‌ب، سیاسه‌ت، هونه‌ر، درووست ده‌كات.\nهه‌ندێك ده‌ڵێن ئیسلامى ده‌ق و ئیسلامى پراكتیك، به‌ڵام ئه‌مه به لاى منه‌وه ته‌نیا قسه‌یه‌كه و هیچى تر، له واقیعدا ئێمه ته‌نیا له هۆشیاریی خۆمانه‌وه ئایین، وه‌به‌رهه‌م دێنینه‌وه.\nتۆ هه‌ر ده‌ڵێیت وا نییه، به‌ڵام دواجار هه‌رچى ده‌ڵێیته‌وه هه‌ر تێگه‌یشتنى تۆیه، منیش هه‌رچى ده‌ڵێمه‌وه هه‌ر تێگه‌یشتنى خۆمه.\nله مێژوودا و له ئێستادا هه‌زاره‌ها تێگه‌یشتن و دیدى جیاواز بۆ بابه‌ته‌كانى ئایین هه‌بوون، هه‌ر هه‌موویان ده‌ره‌نجامى هۆشیاریى باو بوون.\nهه‌ندێكیان بوونه‌ته واقیع و په‌یڕه‌ویان لێ كراوه و وه‌ك حه‌قیقه‌تى موتڵه‌ق یان وه‌ك ده‌ڵێن وه‌ك ئایینه ڕاسته‌قینه‌كه ته‌ماشا كراون، چونكه ده‌سه‌ڵات و هێزیان له پشته‌وه بووه.\nئه‌وى دیكه‌ش فه‌رامۆش كراوه و پووكاوه‌ته‌وه، چونكه له لایه‌ن ده‌سه‌ڵاتى سیاسی و كۆمه‌ڵایه‌تییه‌وه دژایه‌تى كراوه.\nبۆیه دواجار ئایینى ڕاسته‌قیینه بوونى نییه به‌ڵكو ئایینى شوێن، ئایینى سه‌رده‌م، بوونیان هه‌یه.\nترەمپ و پڕۆژەی ئیسرائیلی بەپەلە!\nله مزگه‌وته‌كانى كوردستان كۆمپیوته‌ر بانگ ده‌دات؟\nسەردار عەزیز: دەبوو بیست ساڵ لەمەو پێش لە ئەمریکا لۆبی بکرێت نەک ئێستا\nهەشت سوودی کتێبنه‌خوێندنه‌وه\nحەنان تامی كەركوك خۆشتر دەکات\nلە 7 ساڵدا بایی 20 ملیۆن دۆلار ئاژەڵی زینە هاوردە كراوە


15:58 - 22 پووشپەڕ 2719\nئاژانسی کوردپا: هاووڵاتییەک لە زیندانی ناوەندیی شاری ورمێ، بەهۆی نەخۆشی و كه‌مته‌رخه‌میی به‌رپرسان و خراپبوونی دەزگای شۆکێر، گیانی لەدەست دا.\nبەپێی ڕاپۆرتە بڵاوکراوەکان، بەهۆی کەمتەرخەمیی بێهداری و بەرپەرسانی زیندانی ناوەندیی شاری ورمێ و بەهۆی پێڕانەگەیشتن و نەبوونی خزمەتگوزاری لە بێهداریی ئەو زیندانەدا، هاووڵاتییەکی زیندانی گیانی لەدەست دا.\n\_"ئەشکان مێهریووش\_"، شوناسی ئەو زیندانییەیە کە لە زیندانی ناوەندیی شاری ورمێدا، بەهۆی \_"جەڵتەی دڵـ\_"ـەوە گیانی لەدەست داوە.\nدەوترێت پاش ڕەوانەکردنی ئەو زیندانییە بۆ بێهداری و خراپوونی دەزگای شۆکێر، ئەو زیندانییە گیانی لەدەست داوە.\nکۆمەڵەی مافی مرۆڤی ئێران \_"هێرانا\_"، لەو بارەیەوە بڵاوی کردووەتەوە کە بەرپرسانی زیندانیی ناوەندی شاری ورمێ، گیانلەدەستدانی ئەو زیندانییەیان بۆ \_"بەکاربردنی زۆری ماددە سڕکەرەکان\_" گەڕاندووەتەوە و ئەمەش ناڕەزایەتیی \_"ئەفسەر نیگەهبانـ\_"ـی ئەو بەندەی لێکەوتووەتەوە.


خولی پلە یەکی ئینگلتەرا - پێرستۆن نۆرس ئیند vs سەندەرلاند - Soccer - Yariga - Results, fixtures, tables and statistics\nمیلواڵ vs. بارنسلێی هاڵ ستی vs. بیرمینگهام ستی کاردیف ستی vs. دێربی کاونتی ئیپسویچ تاون vs. بریستۆڵ ستی میدلێسبرۆ vs. برێنتفۆرد پێرستۆن نۆرس ئیند vs. سەندەرلاند ڕیدین vs. نۆرویچ ستی شێفیڵد وێنزدەی vs. لیدز یونایتد بیرمینگهام ستی vs. کاردیف ستی بریستۆڵ ستی vs. بەرتۆن ئالبیۆن\nپێرستۆن نۆرس ئیند vs سەندەرلاند 2-2\n28' G. Honeyman (G) (دروستکرا لە لایەن: L. Gooch)\n59' ئا.مەکگەیدی (G) (دروستکرا لە لایەن: D. Ndong)\n'70 بۆ ب. ئۆڤیدۆ\n'77 بۆ S. Mavididi\n'88 بۆ C. Robinson\n'84 بۆ J. Williams\n'64 بۆ D. Watmore\n'69 بۆ D. Horgan\n'64 بۆ L. Gooch\n'69 بۆ T. Barkhuizen\n'70 بۆ ب. جۆنز\n'77 بۆ J. Hugill\n'84 بۆ G. Honeyman\n'88 بۆ S. Maguire\n1 J. Steele گ 68'\n19 ئا.مەکگەیدی 59'\n7 D. Horgan بۆ T. Barkhuizen 69'\n27 S. Mavididi بۆ J. Hugill 77'\n37 C. Robinson بۆ S. Maguire 88'\n3 ب. ئۆڤیدۆ بۆ ب. جۆنز 70'\n7 J. Williams بۆ G. Honeyman 84'\n14 D. Watmore بۆ L. Gooch 64'\n24/10/18 CHA پێرستۆن نۆرس ئیند 4 - 3 برێنتفۆرد بینینی ڕووداوەکان زانیاری زیاتر لەسەر ئەم یارییە\n27/10/18 CHA پێرستۆن نۆرس ئیند 1 - 1 ڕۆسێرهام یونایتد بینینی ڕووداوەکان زانیاری زیاتر لەسەر ئەم یارییە\n03/11/18 CHA ئیپسویچ تاون 1 - 1 پێرستۆن نۆرس ئیند بینینی ڕووداوەکان زانیاری زیاتر لەسەر ئەم یارییە\n24/11/18 CHA پێرستۆن نۆرس ئیند 16 : 00 بلاکبێرن ڕۆڤەرز زانیاری زیاتر لەسەر ئەم یارییە\n27/11/18 CHA پێرستۆن نۆرس ئیند 20 : 45 میدلێسبرۆ زانیاری زیاتر لەسەر ئەم یارییە\n01/12/18 CHA بیرمینگهام ستی 16 : 00 پێرستۆن نۆرس ئیند زانیاری زیاتر لەسەر ئەم یارییە


Home›هەواڵ›کوردستان›مانگرتنی پزیشكان له سلێمانى و هه‌ڵه‌بجه و گه‌رمیان و ڕاپه‌ڕین ده‌ستیپێكرده‌وه\nمانگرتنى پزیشكان له سلێمانى | فۆتۆ: هه‌وراز ئه‌حمه‌د / SNN\nبەهۆی جێبەجێنەكردنی بەڵێنەكەی حكومەت بە دابەشكردنی مووچە لە 30 رۆژ جارێك، لە ئەمڕۆوە جارێكی دیكە سەرجەم پزیشكانی نیشتەجێی خولاو لە نەخۆشخانە گشتیيەكانی سنووری پارێزگای سلێمانی، هەڵەبجە و ئیدارەكانی ڕاپەڕین و گەرمیان دەستیپێكردەوە.\nد. ئاری عەلی، بەڕێوەبەری نەخۆشخانەی گشتی شەهید شەوكەتی حاجی موشیر لە قەزای سەیدسادق بە SNNی راگەیاند: “بەهۆی دابەشنەكردنی مووچەكانیان لەكاتی خۆیدا و جێبەجێنەكردنی ئەو بەڵێنەی پێیان درابوو بە دابەشكردنی مووچە 30 رۆژ جارێك، لە ئەمڕۆوە پزیشكانی نیشتەجێی خولاو لە سەرجەم نەخۆشخانەكانی سلێمانی و دەوروبه‌ری سلێمانی و هەڵەبجە و ئیدارەكانی گەرمیان و ڕاپەڕین دەستیان بە مانگرتن كردووەتەوە و بەشی فریاكەوتنی نەخۆشخانەكانیان جێهێشتووە”.\nوتیشى: “مانگرتنی ئەم پزیشكانە گرفتێكی زۆری بۆ دروستكردوین بە تایبەت بۆ بەشی فریاكەوتنی نەخۆشخانەكان، لە ئێستادا كارمەندانی تەندروستی لە شوێنی ئەو پزیشكانە حاڵەتە كتوپڕەكان دەبینن، هاوكات هەر ئەمڕۆ لەلایەن بەشی فریكەوتنی خێرا ژمارە 122 ی نەخۆشخانەی فریاكەوتنی سلێمانییەوە پەیوەندیمان پێوەكرا كە هیچ حاڵەتێكی كتوپڕ رەوانەی سلێمانی نەكەین، چونكە لەوێش بەهۆی مانگرتنی پزیشكانی نیشتەجێی خولاو فشارێكی زۆریان لەسەرە و فریای هەموو حاڵەتەكان ناكەون، بۆیە ئەمەش گرفتێكی زۆری بۆ هاووڵاتیيان دروستكردووە”.\nمانگرتنی ئەو پزیشكانە لە كاتێكدایە كە دابەشكردنی مووچە بە لێبڕینی لە%21 زیاتر لە 40 رۆژی تێپەڕاندووە، تا ئێستاش لەلایەن وەزارەتی داراییەوە هیچ وادەیەك بۆ دابەشكردنی مووچەی فەرمانبەرانی هەرێم رانەگەیەندراوە.\nمیسی لەم وەرزە دەتوانێت چوار ژمارەی پێوانەیی بشکێنێت\nروحانی: ئەمريکا دانیپێداناوە سزاکانی سەر ئێران هەڵەبوون


هه‌واڵ- وێنه : پاڵه‌وانانی پێشمه‌رگه ئاماده‌كارییه‌كانیان ده‌ست پێكرده‌وه - بۆ ئه‌نجامه‌كانی وه‌رزی نوێیه\nتیپی شه‌تڕه‌نجی یانه‌ی وه‌رزشی پێشمه‌رگه خاوه‌ن مێژوویه‌كی پڕ ئه‌نجام و ده‌ست كه‌وت له یانه‌كه‌دا به‌رده‌وامه له ئاماده‌كاری بۆ به‌ره‌و پێش چوونی ئاستی یاریزانان و له ئێستاشدا و بۆ وه‌رزی 2020 و به‌شداری له پاڵه‌وانێتیه‌كان یاریزانانی تیپه‌كه به شێوه‌یه‌كی چڕ مه‌شق و ئاماده‌كارییه‌كانیان ده‌ست پێكرده‌وه .\nسه‌باره‌ت به ئاماده‌كاری یاریزانانی تیپه‌كه‌ش ئه‌سعه‌د ئیسماعیل سه‌رپه‌رشتیاری گشتی به‌شی شه‌تڕه‌نجی یانه‌ی وه‌زشی پێشمه‌رگه له لیدوانێكی تایبه‌ت به پێشمه‌رگه سپۆرت ووتی ، به‌هۆی ئه‌وه‌ی وه‌رزی ڕابردوو له‌سه‌رجه‌م پاڵه‌وانێتیه‌كانی كوردستان و عێراق دا تیپه‌كه‌مان ئه‌نجامی به‌رچاویان هه‌بوو به به‌ده‌ست هێنانی چه‌ند جامێكی پاڵه‌وانێتیه‌كان هه‌ربۆیه ده‌مانه‌وێت له‌م ساڵیش و بۆ پاڵه‌وانێتیه‌كانی كوردستان و عێراق ناوێكی دیاری گۆڕه‌پانی یارییه‌كه بین ، ئه‌سعه‌د ئیسماعیل ئه‌وه‌شی ئاشكرا كرد كه یاریزانانی هه‌ڵبژارده‌ی عێراق زۆرێكیان له یاریزانانی یانه‌ی پێشمه‌رگه له ئاسته جیاوازه‌كان پێك دێن و له‌سه‌رجه‌م پالاَوتنه‌كانیش كه ئه‌نجام دراوه پشكی شێر بۆ یاریزانانی ئێمه بووه .\nهه‌روه‌ك ئه‌و سه‌رپه‌رشتیاره‌ی تیپه‌كه‌ی یانه‌ی پێشمه‌رگه ووتی ، مانگی داهاتوو چالاكییه‌كانی كوردستان و عێراق ده‌كه‌نه‌وه سه‌ر ڕێچكه‌ی خۆی و ده‌ست به ئه‌نجام دانی ده‌كرێت و هه‌ربۆیه‌ش ده‌بێت یاریزانانی تیپه‌كه‌مان له ئێستاوه و به شێوه‌یه‌كی چڕ مه‌شق و ئاماده‌كاری بكه‌ن بۆ به‌ده‌ست هێنانی نازناوه‌كان له‌سه‌ر ئاستی تاك و تیم .


میا خەلیفە وەك باڵوێزی ئەمەریكا لە سعوودیە هەڵدەبژێردرێت - ئاگاپرێس | Aga Press\nشه‌ممه 26 تشرینی دووه‌م 2016\nمیا خەلیفە وەك باڵوێزی ئەمەریكا لە سعوودیە هەڵدەبژێردرێت\nبەروار : 26 تشرینی دووه‌م 2016\nماڵپەڕێك میا خەلیفە پۆڕنستاری لبنانی وەك باڵوێزی ئەمەریكا لە سعوودیە هەڵدەبژێرێت و خەڵكیش دەنگی پێ دەدەن.\nماڵپەڕی change لە ڕێگەی بڵاوكراوەیەكەوە كە تایبەتە بە دەنگدانی خەڵك لەبارەی شتێك، میا خەلیفە پۆڕنستاری لبنانی وەك باڵوێزی ئەمەریكا لە سعوودیە هەڵدەبژێرێت و ئێستە لە ڕێگەی هەمان ماڵپەڕەوە دەنگ بۆ ئەو بڕیارە كۆ دەكەنەوە.\nئەو بڕیارە پێویستی بە پشتگیری پێنج هەزار كەس هەیە تا بەشێوەیەكی فەرمی بۆ پێگەی تایبەتی دۆناڵد ترەمپی سەرۆكی ئەمەریكا بنێردرێت، تا ئێستە 2,489 كەس دەنگیان داوە، كە ئەمەش تەنیا لەماوەی چەند ڕۆژێكدا بووە و وا چاوەڕوان دەكرێت بە ماوەیەكی كەم داواكارییەكە بۆ سەرۆكی ئەمەریكا بنێردرێت.\nئەو ماڵپەڕە ئاماژەی بەوە كردووە كە خەلیفە كەسایەتییەكی كاریگەری هەیە و لەناو خەڵكیدا ناسراوە، بەتایبەت لە ڕۆژهەڵاتی ناوەڕاستدا زۆر گرنگی پێ دەدرێت، كە ئەمەش هۆكارێكە بۆ ئەوەی وەك باڵوێزی ئەمەریكا لەو ناوچەیە هەڵمانبژاردووە و چاوەڕوانی وەڵامی خەڵكین.\nئەم هەڵبژاردنە كۆمەڵێك را و بۆچوونی جیاوازی دروست كردووە، كە هەندێك لەوانە پێیان وایە شتێكی گونجاوە، چونكە عەرەب زۆر گرنگی بەو خانمە دەدەن و لە ساڵی 2015دا زۆرترین سێرچی گووگڵی لە ڕۆژهەڵاتی ناوەڕاستدا بۆ ناوی میا خەلیفە بووە، ئەمەش ئەوە دەگەیەنێت كە خەلیفە كەسایەتییەكی كاریگەری هەیە لە ناوچەكەدا، بەڵام لەلایەكی ترەوە هەندێك پێیان وایە ئەمە تەواو سووكایەتیكردنە بە عەرەب، بەتایبەتی سعوودیە و هەرگیز شتی وا بە گونجاو نازانن، كە بخرێتە بەردەم ترەمپی سەرۆكی ئەمەریكا.\nكلیك لەسەر ئەم نووسینە بكە بۆ بینینی ئەو پێشنیازەی كە میا خەلیفەی وەك باڵوێزی ئەمەریكا لە سعوودیە هەڵبژاردووە:


1. قژه‌سه‌ر / پاراستنی و چاره‌سه‌ری\n2. برۆ و سمێڵ و ڕیش\nپاراستنی قژه‌سه‌ر / ترسی سه‌رڕوتانه‌وه‌ت هه‌یه؟ ناته‌وێت سه‌رت زو سپی بێت ؟ سه‌رت کڕێشکی زۆره و پێستی سه‌رت ئه‌خورێت ؟ مووی سه‌رت ده‌ستی کردوه به وه‌رین به‌هۆی بۆ ماوه‌یی یان نه‌خۆشی یان ئاڵۆزی باری ده‌رونی و ماندووی یان به ئاو و هه‌وا گۆڕین یان به هۆی نه‌خۆشی و حه‌ب و ده‌رمان ؟ شاهۆ به‌کاربێنه و خۆت له‌و ترسه ڕزگار بکه و جوانی سروشتی خۆت بپارێزه به شێوه‌یه‌کی سروشتی\nمه‌وه‌سته تا سه‌رت ئه‌ڕوتێته‌وه و ئه‌نجا به دوای چاره‌سه‌ردا بگه‌رێیت ، ساڵی جارێك شاهۆ به‌کاربێنه و به‌شێوه‌یه‌کی سروشتی خۆت بپارێزه له سه‌رڕوتانه‌وه و گرفته‌کانی پێست و پیربون و سپی بونی موه‌کان ، بۆ به‌دی هێنانی ئه‌م ئامانجه یه‌کێك له‌م دوو به‌رهه‌مانه‌ی خواره‌وه هه‌ڵبژێره/\n1. ئاوی موو ( هێرتۆنیك) / ساڵی جارێك دوو شوشه‌ی بۆ پێستی سه‌رت به‌کاربێنه و خۆت بپارێزه له سه‌رڕوتانه‌وه و گرفته‌کانی پێست و پیربوون و سپی بونی موو ، نرخێکی گونجاو و داشکاندنێکی زۆر سێتی ژامره یه‌ك به‌کاربێنه.\n2. کرێمی قژ / ئه‌گه‌ر له‌وکه‌سانه‌ی که جار و بار سه‌رت به گوێزان ئه‌تاشیت ، ئه‌وا ساڵی جارێك یه‌ك قوتو کرێم به‌کاربێنه نرخێکی گونجاو و داشکاندنێکی زۆر سێتی ژامره شه‌ش به‌کاربێنه.\nچاره‌سه‌ری سه‌رڕوتانه و گرفته‌کانی پێستی سه‌ر / سه ڕوتانه وە ی پیاوان با 7 پله دیاری دەكرێت وەكو له م وێنانه دا دیاری كراون.\nپله كانی 1 ، 2 و 3\nبۆ ئه‌وكه‌سانه‌ی له سه‌ره‌تای پرچ وه‌رینان، واته پله‌كانی 1، 2 و 3 ده‌توانن هه‌موو جۆرێكی به‌رهه‌مه‌كان به كار بێنن، واته كرێم یاخود ئاوی موو. شاهۆ ئاوی موو بۆ ئه‌م پلانه گونجاوه و به كاردێت / 2 شوشه له شاهۆ ئێف كه هه‌فته‌ی 3 جار یان زیاتر به‌كاری بێنن . بۆ به‌كارهێنانی ئه‌م به‌رهه‌مه\nپێویستیان به‌وه نیه كه پرچیان كورت كه‌نه‌وه یان به گوێزان بیتاشن، چونكه ئاوه‌كه به ئاسانی ئه‌گاته سه‌رپێستی سه‌ریان. و بۆ سود وه‌رگرتنی زیاتر له به‌رهه‌مه‌کانی شاهۆ باشتروایه که شامپۆی شاهۆبه‌کاربێنن بۆ سه‌رشۆرین ، چونکه له هه‌مان ئه‌و ڕوه‌که سروشتیانه به‌رهه‌م دێن که به‌رهه‌مه‌کانی تری شاهۆیان لێ دروست ئه‌کرێت که بڕوا نامه‌ی داهێنانی وه‌رگرتوه و پشتگیری له کاریگه‌ری به‌رهه‌مه‌کانی تری شاهۆ ده‌کات .\nو ئه‌گه‌ر ئاماده‌بن سه‌ریان به گوێزان بتاشن ئه‌وا باشتر وایه كه شاهۆ ئه‌ی (كرێم) به‌كار بێنن / 2 قوتو 30 مل یان 1 قوتو 50 مل ، ئه‌گه‌ر زیاتریشبێت سودی زیاتره . بێگومان ئه‌گه‌ر سه‌ریان نه‌تاشن كرێمه‌كه به‌زه‌حمه‌ت ئه‌گاته سه‌رپێستی سه‌ریان و به گوێره‌ی پێویست كاریگه‌ری نابێت و به‌شێكی زۆری كرێمه‌كه به مووه‌كانه‌وه ده‌نوسێت\nئێستا به‌نرخێکی هه‌رزان و داشکاندنێکی زۆر ئه‌م سێته داوا بکه ، بۆ زانیاری زیاتر و داواکردنی\nنمونه‌ی کاریگه‌ری به‌رهه‌مه‌کانی شاهۆ بۆ پله‌کانی سه‌رڕوتانه‌وه‌ی سه‌ره‌تایی\nپله كانی 4، 5، 6 و 7\nئه‌م پله پێشچوانه‌ی سه‌رڕوتانه‌وه ده‌بێت شاهۆ ئه‌ی به‌كاربێنن ، هه‌فته‌ی 3 تا 5 جار . بۆ وەرگرتنی سودی باش له‌م گیراوەیه باشتر وایه كه 50 مل + 30 مل یان دوو دانه له 50 مل به‌كار بێنیت .\nنمونه‌ی کاریگه‌ری به‌رهه‌مه‌کانی شاهۆ بۆ پله‌کانی به‌ره‌وپێشچوه‌کانی سه‌رڕوتانه‌وه\nسمێل و ڕیش: بۆ زیادكردن و به‌هێزكردن و به‌رگری كردن له سپی بونی موو 15 یان 30 مل له شاهۆ كرێمی برۆ به‌كاردێت، پاش شۆرین و وشك كردنه‌وه‌ی به‌م گیراوه‌یه چه‌وری كه و بۆ ماوه‌ی 3 تا 4 كاتژمێر بمێنێته‌وه و هه‌روه‌ها ده‌توانن بۆ هه‌مان مه‌به‌ست شاهۆ ئێف پاش ریش تاشین له جیاتی ئافته‌ر شه‌یڤ به‌كار بێنن.\n( ئه درە سه كان )


دووشه‌ممه و سێشه‌ممه، مووچەی ٥ وەزاره‌ت دابەش دەكرێت\nSUN, 18 MAR 2018 23:32 | KDP.info\nهەولێر-KDP.info- بەڕێوەبەرایەتیی راگەیاندن و پەیوەندییەكانی وەزارەتی دارایی رایدەگەیێنێت، رۆژانی دووشەممە و سێشەممە 19_20/3/2018، جگە لە مووچەی وەزارەتی پەروەردە، مووچەی كەسوكاری شەهیدان و ئەنفالكراون و زیندانیانی سیاسی، لەگەڵ مووچەی مانگی 11/2017ـی ئەم وەزارەتانە دابەش دەكرێت.\nیەكەم_ وەزارەتی كاروباری شەهیدان و ئەنفالكراون.\nدووەم_ وەزارەتی ناوخۆ.\nسێیەم_ وەزارەتی تەندروستی.\nچوارەم_ وەزارەتی شارەوانی و گەشتوگوزار\nپێنجەم_وەزارەتی دارایی و ئابووری.\n1_ رۆژی سێشەممە سەرەڕای ئەوەی پشووی فەرمییە، بەڵام دابەشكردنی مووچە بەردەوام دەبێت.\n2_ دوای پشووی جەژنی نەورۆزیش، مووچەی سەرجەم وەزارەتەكانی دیكە دابەش دەكرێت.


واتسئاپ پاتری مۆبایله‌كه‌ت له‌ناو ده‌بات\n:: AM:03:01:12/11/2019 \nبه‌كارهێنه‌رانی مۆبایله زیره‌كه‌كان له سیسته‌می ئه‌ندرۆید سكاڵای زۆر له تۆڕه‌كانی كۆمه‌ڵایه‌تی بڵاو ده‌كه‌نه‌وه و هێما بۆ ئه‌وه ده‌كه‌ن، ڤێرژنی نوێی واتسئاپ، به خێراترین شێوه و له ماوه‌ی دوو سه‌عات كاركردن 50% شه‌حنی مۆبایله‌كانیان دێنێته خواره‌وه و داوا ده‌كه‌ن ئه‌م كێشه‌یه له‌لایه‌ن واتسئاپه‌وه چاره‌سه‌ر بكریت.\nبه‌شێك له به‌كارهێنه‌ران بۆ ڕزگاربوون له‌و كێشه‌یه داوا ده‌كه‌ن واتسئاپ له سیسته‌می زیره‌كی خه‌رجكردنی شه‌حنی مۆبایل بخه‌نه ده‌ره‌وه، به‌شێكیش داوای وازهێنان و دووركه‌وتنه‌وه له به‌كارهێنانی واتسئاپ و بایكۆتكردنی ده‌كه‌ن، به‌شێكی تریش چاره‌سه‌ری ئه‌وه ده‌خه‌نه ڕوو، كه له كاتی خه‌وتن پێویسته واتسئاپ ناكارا بكه‌ن.\nڤێرژنی نوێی به خێرایی شه‌حنی مۆبایلتان ده‌هێنێته خواره‌وه\nبه‌كارهێنه‌ران دووپات له‌وه ده‌كه‌نه‌وه، كه سیسته‌می زیره‌كی پاتری مۆبایله‌كان دووپات له‌وه ده‌كاته‌وه كه واتسئاپ هۆكاری خێرا دابه‌زینی شه‌حنی مۆبایله‌كانیانه و بۆ ئه‌و مه‌به‌سته‌یش توندترین ناڕه‌زایی ده‌رده‌بڕن.\nڤێرژنی نوێی واتسئاپ كه بریتییه له ڤێرژنی 2.19.308 له‌م دواییه خرایه خزمه‌ته‌وه و دوای ئه‌پده‌یت كردنه‌وه‌ی ئاپی واتسئاپ ڕاسته‌وخۆ داونلۆدی ناو مۆبایله‌كانتان ده‌بێت، به‌ڵام كێشه‌ی خێرا دابه‌زاندنی شه‌حنی مۆبایلی به‌كارهێنه‌ران له‌م ڤێرژنه‌ی واتسئاپ ده‌ركه‌وتووه و ئه‌مه‌یش وایكردووه خه‌ڵكی به ته‌واوی نیگه‌ران بن.\nئینته‌رنێتی 6G..تێرابایتێك داتا له چركه‌یه‌ك ده‌گوازێته‌وه


گیرۆدەبوونی نەخۆشی بەستەزمان بە پشكنینی بەرزی چەوری خوێن - تۆڕی میدیایی خەڵک\nگیرۆدەبوونی نەخۆشی بەستەزمان بە پشكنینی بەرزی چەوری خوێن\nجار نییە نەخۆشێک نەیەت و داوای فەحسی چەوری نەکات، لە کاتێکدا پێوویستی نییە و بە زیادە سەرقاڵیان کردووە، جگە لەوەی کاتێکی زۆری خۆی بە زیادە لە دەست دەدات. مەسرەفێکی زۆریش دەکات لە خۆڕا.\nئەم گیرۆدە بوونە لە چییەوە هاتووە؟\nساڵانێک پێش ئێستا کاتێک جیهان درکیان کرد بە مەترسی بەرزبوونەوەی چەوری کۆلستیرۆڵ لە خوێنی خەڵکدا،ئامۆژگاری هاووڵاتی خۆیان کرد کە ووریا بن و پشکنینی خۆیان بکەن،چارەسەری ئەوانەش بکەن کە لە مەترسیدان بۆ تووش بوونیان بە نەخۆشییەکانی دڵ وەکو جەڵتەی دڵ و جەڵتەی مێشک. ئەو پەیوەندیە تووندە بوو لە نێوان بەرزی چەوری خوێن و جەڵتە کە وای کردووە جۆرەها چارەسەر بدۆزرێتەوە بۆ نەخۆشەکان لە ماوەی ٣٠ ساڵی ڕابردوو. کەواتە مەسەلەکە بەرگرییە لە جەڵتەی مێشک و دڵ و قاچ و ئەوانە پەیوەندی بە خودی چەورییەکەوە نییە.\nلای خۆمان زۆرێک لە نەخۆش وا تێ گەشتوون کە بەرزی چەورییەکە خۆی نەخۆشییە، تەنانەت ئێمە جیواز لە هەموو جیهان، وا دەزانین گەر سەرمان بیەشێت یان شان و ملمان ڕەق بن و یان هەناسە سوار بین ئەوا هۆکاری بەرزی چەورییەکەیە. لە ڕاستیدا شتی وا بوونی نییە، بەرزی چەوری هەرگیز نیشانەی نییە!\nلێرەدا بە چەند خاڵێک بۆتان ڕوون دەکەمەوە کە چۆن مامەڵە لەگەڵ بەرزی چەوری بکەین:\n١- کێ فەحسی پێوویستە؟\nخۆمان بکەین بە دوو گروپەوە تا تێ بگەین: گروپی مەترسی (ئەوانەی کەسسێک لە بنەماڵەکەیان بە گەنجی مردووە بە نەخۆشی دڵ یان بە زگماکی چەورییان زۆر زۆر بەرزە). گروپی دووەمیش (ئەوانەی مەترسییان نییە بەڵام تەمەنیان لە ٤٠ ساڵ زیاترە)\n٢- چەند ساڵ جارێک فەحس بکاتەوە؟\nبۆ کەسێک سەروو ٤٠ ساڵ بێت و نەخۆش نەبێت لەوانیە تا ٥ ساڵی دیکەش فەحسی نەوێتەوە. بۆ کەسێک لە گروپی مەترسی بێت لەوانەیە زووتر پشکنینی بوێتەوە. ئەمە مەفروزە دکتۆرەکەت بۆت رێک بخات.\n٣- کە بەرز بوو چی بکەین؟\nپێش هەموو شتێک ووریا بن لە کوردستان وەرەقەی ئەنجامی پشکنینی چەوری زۆربەی جار هەڵەیە!!\nوەرەقەی ئەنجامەکە لە تەنیشتەوە کە نۆرماڵەکان نووسراوە ئەوا بۆ کەسی ئاسایین و ئینجا هەر هەڵەیە. بەرزی چەوری خۆی گرنگ نییە، ئەوە گرنگە تۆ ئاستی مەترسییەکەت لەگەڵ ژمارەی چەورییەکە چەندە. ئەمە دکتۆرەکەت دەبێت بۆت بکات لە ڕێی چەند هاوکێشەیەکەوە کە زەرب و تەقسیمی دەکات بۆت. کەواتە لەمەولا وەرەقەی ئەنجامی فەحسی چەوری بە پەلە مەدە بە دکتۆرەکەت چوونکە کارێکی قووڵی دەوێت تا بزانێت چارەسەر وەرگریت یان نا.\nهەروەها ووریا بە، گەر تۆ شەکرەت بێت یان سستی گورچیلە یان پێشتر جەڵتەی دڵ یان مێشکت هەبووبێت ئەوا بێ یەک و دوو دەبێت دکتۆرەکەت حەبی چارەسەری چەوریت بۆ بنووسێت و پێوویست بەم بێنە و بردەیە ناکات چوونکە تۆ لە گروپی مەترسیدایت. مەگەر هۆکارێک هەبێت کە دکتۆرەکە بۆت دوا بخات بۆ نمونە شەکرەی جۆری ٢ هەیە و کۆنترۆڵە گەنجیت و وەزعت باش بێت.\n٤- چارەسەر چییە؟\nدوای ئەوەی یەکلا بووەوە کە تۆ بە هۆی بەرزی چەورییەکەت مەترسیت هەیە بۆ سەر دڵ و تەمەنت، ئەوکات:\nبۆ هەموو کەس\_خواردنی ماسی و گوێز و سەوزە و میوە زیاد بکە و خواردنی برنج و نان و گۆشتەکان کەم بکەرەوە. ووریا بە هەڵت نەخەڵەتێنن بە خواردنی دووگ و و ڕۆنی تووند، ئەمانە راستە چەوریت بەرز ناکەنەوە بەڵام قەڵەوت دەکەن گەر زۆر بیان خۆیت بۆیە هەر هەمان مەترسی هەیە بۆ سەر دڵت. وەرزش بکە. پێ لە دکتۆرەکەت مەبڕە. جگەرە تەرک بکە\nبۆ گروپی مەترسی: دەست بە جێ دەست بکە بە حەبی چەوری، تەنها و تەنها حەبی چەورییەکە تۆ دەپارێزێت لە جەڵتەی دڵ و مێشک کە بەهۆی بەرزی چەورییەکەتەوە بێت. ئەمەش قووڵە، کام دەرمان؟ کام قووەتی حەب؟ کام مارکە؟ تا چەند ساڵ؟ ئەمەیان ئەرکی پزیشکەکەتە بۆت بچنێت بە پێی تۆ…\nئامادەکردنی: د. زانیار نووری ئاغال، پسپۆڕی نەخۆشییەکانی هەناو و دڵ\nلێكتێگەیشتنی سیاسی چارەسەری بێكارییە


23/6/2021 - 08:33\nجێگری سەرۆکوەزیرانی هەرێمی کوردستان، قوباد تاڵەبانی پێشوازی کرد لە کۆنسولی گشتیی نوێی یۆنان لە هەولێر، ستاڤرۆس کیریمیس و پەرەپێدانی پەیوەندییەکانی نێوان هەرێمی کوردستان و یۆنان-یان تاوتوێ کرد.\nنووسینگەی رۆژنامەوانیی جێگری سەرۆكوەزیرانی هەرێمی كوردستان بڵاویکردەوە کە قوباد تاڵەبانی، پێشوازی كردووە لە كۆنسولی گشتیی نوێی یۆنان لە هەرێمی كوردستان، ستاڤرۆس کیریمیس و لە كۆبوونەوەیەكدا تاڵەبانی، پیرۆزبایی دەستبەكاربوونی لە كونسولی نوێی یۆنان كردووە لە ئەركی نوێیدا و داوای كردووە هەرچی دەتوانێت بیكات بۆ برەودانی زیاتری پەپوەندییەكانی نێوان هەولێر و ئەسینا بەتایبەت لە بوارەكانی گەشتیاری، خوێندنی باڵا، كەلەپوور و بازرگانی".\nئاماژەی بەوەیشداوە کە لە کۆبوونەوەکەدا، جێگری سەرۆکوەزیران، قوباد تاڵەبانی پوختەیەكی لەبارەی كارنامەی حكوومەتی هەرێم پێشكەش بە كۆنسولی یۆنان كردووە کە حكوومەتی هەرێم كار بۆ فرەجۆركردنی سەرچاوەكانی داهات دەكات، باسیشی لە نموونەی یۆنان كردووە لە گرنگیدان بە گەشتوگوزار كە دەكرێت ببێتە وانە و ئەزموون بۆ هەرێمی كوردستان.\nهەروەها رایگەیاندووە کە كۆنسولی نوێی یۆنان لە هەولێر، ستاڤرۆس کیریمیس ئامادەیی وڵاتەكەی دەربڕیوە بۆ پەرەپێدانی هاریكاری زیاتر لەگەڵ هەرێمی كوردستان بەتایبەت لە دروستكردنی پەیوەندی نێوان شارەكانی هەرێمی كوردستان و شارەكانی یۆنان.\nراشیگەیاندووە بڕیارە بەم نزیكانە سەرۆكوەزیرانی یۆنان بێتە عێراق و هەرێمی كوردستانیش یەكێك دەبێت لە وێستگەكانی سەردانەكەی.


زانکۆی جیهان-سلێمانی خەڵاتی سەرۆکی دادگا دەکات\nبەروار: یەک شەممە - ٢٣ / کانوونی یەکەم / ٢٠١٨\nبەڕێز دادوەر (جاسم جزاء جافر) سەرۆکی دادگای تێهەڵچونەوەی ناوچەی سلێمانی پێشوازی کرد لە شاندێکی زانکۆی جیهان-سلێمانی کە پێکهاتبوو لە بەڕێزان پ.ی.د. ئومێد ڕەفیق فەتاح سەرۆکی زانکۆی جیهان –سلێمانی و بەڕێز پ.ی.د. بەمۆ پەروێز عەزیز ڕاگری کۆلێجی یاسا، بە ئامادەبوونی بەڕێزان دادوەر نەجات ئەحمەد حەسەن ودادوەر د. ئاوات عومەر قادر،\nلە دیدارەکەدا بیروڕا ئاڵوگۆڕکرا لەبارەی پەیوەندی دادگا و زانکۆکان و خزمەتکردن و هۆشیارکردنەوەی کۆمەڵگە لەڕێگەی کۆڕ و خولی هۆشیاری بۆ چین و توێژە جیاوازەکانی کۆمەڵگە، کە زانکۆو دادگاکان دەتوانن ئەم ڕۆڵە ببینن. هەروەها گفتوگۆ کرا لەسەر پڕۆژەی چۆنییەتی ڕاهێنانی خوێندکارانی زانکۆ بە تایبەتی کۆلێژی یاسا بەشێوەیەکی پراکتیکی.\nشیاوی باسە لەپای هاوکاری بەردەوام و هەوڵەکانی بەڕێزیان بۆ بەرەوپێشبردنی زانستی و ئەکادیمی خوێندکاران زانکۆی جیهان سلێمانی خەڵاتی ڕێزلێنانی پێشکەش بە بەڕێز سەرۆکی دادگا کرد.\nسەرۆکی دادگا پیرۆزبایی لە بەڕێز پ.ی.د. ئومێد ڕەفیق فەتاح کرد کە وەکو سەرۆکی زانکۆی جیهان –سلێمانی دەستبەکاربووە، هەروەها سوپاسی زانکۆی جیهان-سلێمانی کرد بۆ خەڵاتەکەیان و ئامادەیی دەربڕی بۆ هەر هاوکارییەک کە ببێتە هۆی پێشخستنی پڕۆسەی خوێندن و بەرەو پێشبردنی بواری یاسایی و زانستمەندکردنی تاکەکانی کۆمەڵگە.


چالاکانی مافه‌کانی مرۆڤی سوریا ده‌ڵێن هێزه‌کانی حکومه‌ت هێرشیان بو سه‌ر چه‌ندین شوینی به هێزی سه‌رهه‌ڵداو بردوه و وای کرد شه‌ڕ و پێکدادان ساز بیت که 40 کوژران له ده‌مێکدا وڵاتانی عه‌ڕه‌ب ده‌ستیان به هه‌وڵێکی نوێی دپیڵوماتی کردوه بو ئه‌وه‌ی کۆتایی به کێشه‌ی ساڵێکی سوریا بهێنن.\nچالاکان چوارشه‌مه گوتیان که سه‌ربازانی حکومت له شاره‌کانی راستان له ناوه‌ندی سوریا و دارعا له باشور له گه‌ڵ ئۆپۆزسیون شه‌ڕیان کرد.\nرۆژنامه‌ی نیۆیۆرک تایمز، لێدوانی گرووپی چالاکی کومیته‌کانی رێکخستنی خۆجێی هێنایه‌وه که سه‌ربازانی وه‌فادار به سه‌روک ئه‌سه‌د هیرشیان بو سه‌ر شار ساراقب له باکور برد، چل که‌سیان کوشت و ته‌رمه نه‌ناسراوه‌کان له شه‌قامان ده‌دیتران و مه‌ده‌نی بریندار بوون دوای ئه‌وه‌ی چوار کاتژمێران هێرشه‌کان درێژه‌یان کێشا. گروپه‌که داوای له خاچی سور و ڕێکخراوه‌کانی تری مرۆڤایه‌تی کرد بو ئه‌وه‌ی بریندران ده‌رمان و کوژراون به خاک بسپێرن.\nتوند و تیژیه‌که ڕۆژێک دوای هاتنی نێردراوی نیونه‌ته‌وه‌یی کوفی عه‌نان دریژه‌ی کیشا که کوتی سوریا په‌سندی پلانی خۆی بو ته‌قه‌وه‌ستاندیک و وتووێژان له نێوان حکومه‌ت و هێزه‌کانی سه‌رهه‌لداوان کرد. ئه‌و به جیدی داوای له حکومه‌تی سوریا کرد که ده‌ستبه‌جێ پلانه‌که به جێ بگه‌یه‌نێت.


06/06/2020 500 جار خوێندراوه‌ته‌وه\nوەزارەتی دارایی هەرێمی كوردستان لەبارەی دەنگۆی كەمكردنەوەی موچەی فەرمانبەران رایگەیاند، ئەوەی لە ھەندێك ماڵپەڕ و پەیج دەوترێت دوورە لە راستییەوە و بابەتی كەمكردنەوەی موچە لە كارنامەی كۆبوونەوەی 3/6/2020ی ئەنجومەنی وەزیرانی ھەرێمی كوردستان دا نەبووە .\nوەزارەتەكە لەروونكردنەوەیەك رایگەیاندووە، كە سەرباری خراپی دۆخی دەروونی و تەندروستی و دارایی و ئابووری، هەندێك كەس و پەیج و سایت و لایەن، یاری و موزایەدە بە هەست و سۆزی ھاووڵاتیانی ھەرێمی كوردستان بەگشتی و فەرمانبەران و موچەخۆران بەتایبەتی دەكەن.\nوەزارەتەكە راشیگەیاندووە، كە گوایە لە كۆبوونەوەی 3/6/2020 بابەتێكی كۆبوونەوەكە كەمكردنەوەی موچەی فەرمانبەرانی هەرێم بووە، ئەمە چەواشەكارییە و دوورە لە راستییەوە، بۆ هەموو لایەكی رووندەكەینەوە لە كارنامەی كۆبوونەوەكە بابەتی كەمكردنەوەی مووچەی تێدا نەبووە.\nوەزارەتی دارایی كارنامەی كۆبوونەوەی ئاسایی ئەنجومەنی وەزیرانی لە 3/6/2020 لەگەڵ روونكردنەوەكە بڵاوكردووەتەوە:


کوردیپێدیا - پارتی: ساڵی 2020 کۆنگرە دەبەستین\n📝 پارتی: ساڵی 2020 کۆنگرە دەبەستین | پۆل: بەڵگەنامەکان | زمانی بابەت: 🏳 کوردیی ناوەڕاست\nپارتی: ساڵی 2020 کۆنگرە دەبەستین\nراگەیاندراوی کۆتایی کۆبوونەوەی ئاسایی\nئەنجومەنی سەرکردایەتی پارتی دیموکراتی کوردستانپارتی دیموکراتی کوردستان\nبە سەرپەرشتی بەرێز سەرۆک مسعود بارزانی و ئامادەبوونی جێگری سەرۆک و هەڤاڵانی مەکتەبی سیاسی و ئەنجومەنی سەرکردایەتی کۆبوونەوەی ئاسایی پارتیمان پارتی دیموکراتی کوردستان لە 18/1/2020 ئەنجام درا کە چەند بابەتێکی گرنگی سیاسی و رێکخستنی حزبی گفتوگۆیان لە بارەوە کراو بریاری پێویستیان بۆ وەرگیرا.\nتەوەری یەکەم: رووداوە گرنگەکانی ساڵی 2019 و سەرەتای ساڵی 2020 کە کاریگەری راستەوخۆیان لەسەر کۆی پرۆسەی سیاسی عێراقی کرد گفتوگۆیان لەسەر کرا، گرنگی کار تێکردنەکانیان لەسەر سیاسەت و ئابوری و پەیوەندیەکان کۆماری عێراق لەگەڵ وڵاتانی هەرێمی و جیهانی دەرەوە لە ئاکامی ئەو کردارو پەرچە کردارانەی روویان داو هەروەها بریارو راسپاردەکانی پەرلەمان و حکومەتی عێراق لەو چەند مانگەی رابردوو بە دوور بوو لەو بنەماو پرەنسیپە سەرەکییانەی دوای رووخانی رژێم لە ساڵی2003 دەوڵەتی عێراقی لەسەر بنیات نراوە کە ئەویش شەراکەت و تەوافق و تەوازن بوە لە حوکمرانی بۆ هەموو پێکهاتەکانی نەتەوەیی و ئایینی و ئایینزایی و بەشداری هەمووان لە بریارە چارەنوس سازەکان.\nتەوەری دووەم: باس لەو نیگەرانی و مەترسیانە کرا کە لەسەر عێراق هەیە بە شێوەیەکی گشتی و کردنی عێراق بە ساحەی تصفیەی حساباتی وڵاتانی هەرێم و جیهانی... بارودۆخی عێراق سەرەڕای ئەو هەموو گیروگرفتە ناوخۆیەی چ لە رووی حوکمرانی و ئابوری و دیبلۆماسی و چ لە رووی گرژی و ناتەبایی نێوان لایەنەکانی بەشدار لە دەسەڵات و چ لەگەڵ خۆپێشاندەرانی بەغدای پایتەخت و شارەکانی دیکی باشور کە ماوەی سێ مانگە بە چارەسەرنەکراوی ماوەتەوەو خەریکە خەڵکی عێراق باجی خیلافات و هەڵوێستە دژ بە یەکەکانی دەرەوەی سنورەکانی دەکەوێتە ئەستۆ، سەرەرای مانەوەی مەترسی گەورەی ئیرهاب کە تاکو ئێستا داعشداعش کۆتایی نەهاتووە بەڵکو بەردەوام هەرەشەیە لە سەقامگیری و دابین کردنی ئەمنیەت ئەمە جگەلەوەی باری ئابوری هاونیشتمانیانی عێراق لە ئاستێک دا نییە بەرگەی قەیرانی زیاتر بگرێت. بەتایبەتی کە رێژەی بێکاری بەرز بووەتەوە بەجۆرێک کە زیاتر لە 30% خەڵکی پارێزگاکانی ناوەراست و باشور لە خوار هێڵی هەژاریدان. کۆبوونەوە رای وابوو کە هەموو هەوڵەکان بخرێتە گەڕ تا عێراق نەبێتە بەشێک لەو کێشە هەرێمی و جیهانیانە، بۆیە پێویستە هەر بریارو راسپاردەو یاسایەک کە دەردچن لە ئاستی خواست و ویست و بەرژەوەندی کۆی هاوڵاتیانی عێراقی دا بێت و لە تاکڕەوی بە دووربن بۆ ئەوەی ئاسایشی کۆمەڵایەتی عێراق نەکەوێتە مەترسیەوە.\nتەوەری سێ یەم: کۆبوونەوە پشتیوانی بۆ هەوڵ کۆششەکانی حکومەت و دامەزراوەکانی یاسایی دەکات لە راستای چاکسازی و رێکخستنەوەی کاروبارەکان لەوبوارانەی پێویست دەکات بۆ هێنانە دی خواستی هاوڵاتیانی کوردستان و زیاتر دابین کردنی ئاسوودەیی، هەر وەکو لە بەرنامەی پارتیمان بۆ هەڵبژاردنی پەرلەمانی کوردستان ئاماژەی پێکراوە.\nتەوەری چوارەم: لەبەر پێویستی و خۆگونجاندن لەگەڵ بارودۆخی ئێستای کوردستان و عێراق و گۆرانکاریە زۆرو خێراییەکان لەناوخۆو دەوروبەرو زیاتر گوڕوتین بەخشین بە ئۆرگانەکان هەروەها بە گوێرە پەیڕەوی ناوخۆ، کۆبوونەوەی ئەنجومەنی سەرکردایەتی بریاری دا لە ساڵی2020 کۆنگرە ئەنجام بدرێت و دەسەڵاتی پێویستی دا بە مەکتەبی سیاسی هەنگاو و رێکارە پەیڕەویەکان دەست پێ بکات.\nئەنجومەنی سەرکردایەتی پارتی دیموکراتی کوردستان\n#پارتی دیموکراتی کوردستان | #داعش | #18-01-2020 |\n➕ ئەم بابەتە لەلایەن: (بەناز جۆڵا)ەوە لە: Jan 20 2020 11:45AM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Jan 20 2020 11:45AM باشترکراوە


ئەرێ كورد بۆ وادەكات؟ – لڤین پرێس\nرەنگە پرسیارێكی گرنگ بێتە پێشەوە ئەویش ناكۆكی نێوان لایەنە كوردستانییەكان ئەوەندە زۆرو زەحمەتە تا حزبە سیاسیەكان رێككەوتن و هاوپەیمانێتی لەگەڵ لایەنی عەرەبی بەئاسانترو باشتر بزانن؟ یان بۆچی خواستی قەومیی و داخوازیی گەلی كوردستان لەبەغدا لایەنە كوردستانییەكان كۆناكاتەوەو نابێتە هۆكاری بەیەكەوە كاركردن!؟ ئێمە خواستی قەومیمان نەماوە یان خواستی قەومی لای لایەنە سیاسییەكان بەتەواوی كاڵبۆتەوە؟ ئەی ئەگەر وانیە، بۆچی خواستی حزبی و بەركەوتەی حزبی پاڵنەر دەبێت بۆ هاوپەیمانێتی لەگەڵ لایەنی عەرەبیی بۆ وەدەست خستنی پۆست و خواستی حزبی كەچی خواستی قەومی لایەنە كوردستانییەكان كۆناكاتەوە؟\nبەدڵنیاییەوە پرسیارو تێبینی و سەرنجی زۆر لەوبارەوە هەن، وڵامی پرسیارەكانیش ئەوەندە زەحمەت نین، چونكە لەمێژووی گەلی كوردستان بەردەوام مێژوو خۆی دوبارە كردۆتەوە! گەستنی پەنجەی پەشیمانی دوای روداوەكان هیچ سودی نییە، توركیش دەڵێن “خۆزگە بەعەقلی كورد دوای روداوەكان” خۆ ئەگەر بیانییەكیش رابردووی گەلی كورد بخوێنێتەوەو ئەمڕۆی كورد ببینێت وڵامی دەستنەكەوێت، بەڵام ئەو پرسیارە بكات و بڵێت “ئەری كورد بۆ وادەكات”.\nبڕیک تەقەمەنی لە ئۆتۆمبێلێکی عێراقیدا لە تورکیا دەستی بەسەرداگیرا\nکارمەندانی کارەبای سلێمانی بایکۆتی دەوامیان ڕاگەیاند


Home›هەواڵ›کوردستان›حکومەتی هەرێم لە بڵاوبوونەوەی راپۆرتی میدیایەکی ئەمریکی نیگەرانە\nفەرمانگەی میدیا و زانیاری لە راگەیەندراوێکدا نیگەرانی نیشاندەدات لەبارەی راپۆرتێکی کەناڵی (حورە) کە سەبارەت بە بۆردومانەکانی تورکیا لەسەر سنوور و پشتیوانی تورکیا بۆ پارتی دیموکراتی کوردستان خستوویەتیە روو، لە راپۆرتەکەدا هاتووە “تورکیا مووچەی بەشێک لە فەرمانبەرە حکومییەکانی ناوچە سنوورییەکانی هەرێم دابیندەکات”.\nفەرمانگەی میدیا و زانیاری رایگەیاندووە: “رۆژی 22ـی حوزه‌یرانی 2021، كه‌ناڵی (الحرة – العراق) راپۆرتێكی له ماڵپەڕەکەی دا بڵاوكردۆ‌ته‌وه، كه تێیدا ئاماژه‌ی به ئاڵۆزییه‌كانی ناوچە سنوورییەکانی نێوان عێراق و توركیا و شه‌ڕ و پێكدادانه‌كانی نێوان سوپای توركیا و پارتی كرێكارانی كوردستان كردووه. بەداخەوە لە راپۆرته‌كه‌دا كه‌وتوونەته چه‌ندین هه‌ڵەوە، كه پشتیان به زانیاریی نادروست به‌ستووه به‌بێ ئه‌وه‌ی له راستییه‌كان دڵنیا ببنه‌وه، كه ئه‌مه‌ش پێچه‌وانه‌ی كاری پیشه‌یی ڕۆژنامەوانییە”.\nفه‌رمانگه‌ی میدیا و زانیاری دەڵێت: “حكومه‌تی هه‌رێمی كوردستان ئەم جۆره پڕوپاگه‌نده نادروستانه بە توندی ره‌تده‌كاته‌وه و پێی وایه ئه‌م ڕاپۆرته لایه‌نگیری تێدایه و ره‌چاوی كه‌مترین پێوه‌ره‌كانی كاری رۆژنامه‌وانی بێلایه‌نی نه‌كردووه، هاوکات  جه‌خت دەکاتەوە بەردەوام هاوكاری هه‌موو ده‌زگاكانی راگه‌یاندن دەکات بۆ رووماڵكردنی رووداوه‌كان به شێوه‌ی پیشه‌یی و بێلایەنانە به مه‌به‌ستی ئاشكراكردنی راستییه‌كان وه‌ك خۆی”.\nراپۆرتەکەی حوڕە پشتی بە لێدوانێکی هیوا عوسمان شرۆڤەکاری سیاسی بەستووە کە باسی لە گرژییەکانی ئەم دواییەی نێوان پەکەکە و پارتی کردووە و وتوویەتی “تورکیا پەکەکەی کردووەتە پاساو بۆ بۆردومانکردن و هێرشکردنەسەر ناوچە سنوورییەکانی هەرێم”، وتووشیەتی: “تورکیا دەسەڵاتێکی کوردی لە نزیک سنوورەکانی ناوێت”.\nهیوا عوسمان وتوویەتی: “تورکیا دەیەوێت شەڕی کورد و کورد (پەکەکە و هێزەکانی سەر بە پارتی) دروستبکات، تا ئەو پەیامە بگەیەنێتە جیهان کە حکومەتی هەرێم ناتوانێت خۆی بەڕێوەببات، ئەوەش دەرفەتێکی باش دەبێت بۆ تورکیا کە دەستوەردان بکات”.\nهاوکات بەکر ئاتاجان شرۆڤەکاری سیاسی تورکی ئەوەی وتووە: “تورکیا مووچەی بەشێک لە فەرمانبەرانی دام و دەزگاکانی حکومەتی هەرێم کە نزیکن لە سنوورەکانیەوە (دهۆک) دابین دەکات”.


"لەمساڵدا شەش موچە بۆ هەرێمی کوردستان نێردراوە"\nپەرلەمانتارێکی گۆڕان: لە مەسرور بارزانییەوە لێپرسینەوە دەستپێدەکەین\nبازرگانێکی ماددە هۆشبەرەکان لە بەغدا دەستگیرکرا\n- 6/15/2019 3:26:00 PM 12711 جار خوێندراوەتەوە\nئەندامێکی فراکسیۆنی گۆڕان لە پەرلەمانی عێراق رایگەیاند، هەوڵەکانیان دەستپێکردوە بۆ جوڵاندنی دۆسیەی نەوت و لێپرسینەوە لە وەزیرەکانی حکومەتی هەرێمی کوردستان و ناوەند، دەشڵێت، "لە سەرۆکی راسپێردراوی کابینەی نۆیەمی هەرێمەوە دەستپێدەکەین".\nبێدەنگ نابین لە بەرامبەر گەندەڵی وەزیر و بەرپرسەکانی حکومەتی هەرێمی کوردستان و عێراق\nغالب محەمەد، ئەندامی فراکسیۆنی گۆڕان لە پەرلەمانی عێراق بە خەندان-ی راگەیاند، "ئێمە بێدەنگ نابین لە بەرامبەر گەندەڵی وەزیر و بەرپرسەکانی حکومەتی هەرێمی کوردستان و عێراق، نەک نێچیرڤان بارزانی بەڵکو بۆ لێپرسینەوە لە مەسرور بارزانی سەرۆکی ڕاسپێڕدراو بۆ حکومەت دەستپێدەکەین".\nچۆن ئێمە لە مەسرور بارزانیەوە دەستمانپێکردوە با ئەوانیش لە منەوە دەستپێبکەن و بماندەن بە دادگا\nئاماژەی بەوەشکرد، "هەمو سەروەت و سامانی پارتی بدرێت بە ئێمە کۆڵ نادەین و بەرپرسان دەدەینە دادگا، چۆن ئێمە لە مەسرور بارزانیەوە دەستمانپێکردوە با ئەوانیش لە منەوە دەستپێبکەن و بماندەن بە دادگا لەسەر هەر دۆسیەیەکی گەندەڵی".\nهه‌رێم و به‌غدا له‌باره‌ی بودجه و نەوت لێكتێگه‌یشتنیان هه‌یه و به‌مزوانه حكومه‌تی نوێی هه‌رێم پێكدێت\nئەو لێدوانەی غالب محەمەد لەکاتێکدایە دوێنێ هەینی ئاراس حسۆ میرخان، ئەندامی سەرکردایەتی پارتی رایگەیاند، "هه‌رێم و به‌غدا له‌باره‌ی بودجه و نەوت لێكتێگه‌یشتنیان هه‌یه و به‌مزوانه حكومه‌تی نوێی هه‌رێم پێكدێت، ئه‌و په‌رله‌مانتاره به كرێگیراوانه‌ی ڕۆژانه له به‌غدا خه‌ریكی پیلان گێرانن جگه له شه‌رمه‌زاری و ڕوڕه‌شی هیچیان بۆ نامێنێت".\nحكومه‌تی داهاتو دو ڕویی له هیچ كه‌س و لایه‌نێك قبوڵ ناكات\nئەندامەکەی سەرکردایەتی پارتی هۆشداریشی دایە بەرپرسانی گۆڕان و وتی، "حكومه‌تی داهاتو دو ڕویی له هیچ كه‌س و لایه‌نێك قبوڵ ناكات".\nحیزبەکەی ئێمە بۆ ئەوە دروست نەبوە کە پارتی دزی کرد بێدەنگ بێت، ئێمە لە دەستەی دامەزرێنەرانین و پشتگیری تەواوی حیزبمان هەیە\nغالب محەمەد سەبارەت بە ڕێکەوتنی سیاسی گۆڕان و پارتی دەڵێت، "حیزبەکەی ئێمە بۆ ئەوە دروست نەبوە کە پارتی دزی کرد بێدەنگ بێت، ئێمە لە دەستەی دامەزرێنەرانی گۆڕانین و پشتگیری تەواوی حیزبمان هەیە، ئێمە پەیوەندیمان بە ژوری حکومەت و پەرلەمانەوە هەیە و تا ئێستاش هیچ ناڕەزایەتیەکیان نەبوە لەسەر کارەکانمان".\nلەمساڵدا شەش موچە بۆ فەرمانبەرانی هەرێمی کوردستان نێردراوە، بەڵام تەنیا دو موچەی دراوە بە فەرمانبەران\nلەبارەی ناردنی پشکی هەرێمی کوردستان لە بەغداوە غالب محەمەد رونیکردەوە، "تا ئێستا لەلایەن حکومەتی ناوەندەوە شەش موچە بۆ فەرمانبەرانی هەرێمی کوردستان نێردراوە، بەڵام تەنیا دو موچەی دراوە بە فەرمانبەران".\nچەند رۆژێکە پەرلەمانتاران و سەرکردەکانی پارتی و گۆڕان لێدوانی توند دژی یەکتر دەدەن، ئەوەش هاوکاتە لەگەڵ نزیکبونەوەی راگەیاندنی پێکهێنانی کابینەی نۆیەمی حکومەت کە هەردو حزب رێککەوتنیان لەبارەوە واژۆکردوە.


عەتا, Author at کۆمەڵەی زەحمەتکێشانی کوردستان - Page 82 of 102\nMeanwhile lets just say that we are proud عەتا contributed a whooping 1314 entries.\nرۆژی شەممە رێكەوتی 10ی خەزەڵوەر (1ی نۆڤامبر) كە وەك رۆژ جیهانی كۆبانی ناودێركرا، چەندین خۆپیشاندان لە شوێنە جیاجیاكانی جیهان بەڕێوەچوو كە ئەندامانی كۆمەڵە لەژمارەیەك لەو خۆپیشاندانانە بەشداریی چالاكانەیان بوو. ئەندامانی كۆمەڵە لەچەندین شاری وڵاتانی نۆروێژ، سوئێد، دانمارك، ئەڵمان‌و چەندین وڵاتی دیكە بەشداریان لە خۆپیشاندانەكان كرد‌و هاوپشتی خۆیان بۆ خەڵكی كۆبانی راگەیاند‌و ئیدانەی تاوانەكانی گروپی تیرۆریستی […]\n2014/11/02 by عەتا\nجەماوەری خەڵکی کوردستان له دریژەی هاوخەباتی و پشتیوانی له خۆراگری و مەقاومەتی ژنان و پیاوانی شاری قارەمانی کوبانی، به بانگەوازی هەزاران کەسایەتی ئاکادمی، سیاسی و کۆمەڵایەتی سبەینێ یەکی نوامبر به رۆژی جێهانی کوبانی دیاریکراوە. لەم رۆژه له سەدان شاری گەورە و بچوکی سەراسەری جیهان بۆ پشتیۆانی له کوبانی کۆر و کۆبونەوە و رێپێوانی جەماوەری به […]\n2014/10/31 by عەتا\nبۆ سرودەکان و کلیپەکان، که ئەم ماوە وتراون یا دروست کراون، کەمترین هەستی خۆراگری و یەکگرتویی و نیشتمانی ناجوڵێنێت؟ له یەک دو مانگی رابردو و دوای شەری داعش و خۆراگری هێزی پێشمەرگە و به تایبەت مەقاومەتی کۆبانێ، کۆمەڵێک سرود که کلیپی جۆراوجۆریان بۆ ساز کراوەتەوە، بڵاو دەبنەوە. مێژوی سرودی شۆرشگێرانه له کوردستان دەتۆانین بڵێین هاوکاتە […]\nدکتۆر جەعفەر شەفیعی لە کاناڵی تەلەفزیۆنی هۆلەند\n2014/10/29 by عەتا\nبەرزوبەڕێز بێت یادی هاوڕێی خۆشەویست‌و رابەر دكتۆر جەعفەری شەفیعی\nكۆمەڵە هەر لەسەرەتای دامەزراندنیەوە‌و پاش ماوەیەكی كورت، بەهۆی هەڵسوڕان‌و چالاكی ئەندامان‌و رابەرانیەوە توانی ببێتە رێكخراوێكی جەماوەری‌و جێگای متمانەی خەڵكی كوردستان، ببێت بە رێكخراوێك كە بە هەڵسوڕان‌و تێكۆشانی شێلگیرانە بۆ بەدیهێنانی داخوازییە رەواكانی گەلی چەوساوەی كورد لە رۆژهەڵاتی كوردستان، بە ئاڵاهەڵگربوونی ویست‌و داخوازی رەوای كرێكاران‌و زەحمەتكێشان‌و ژنان‌و سەرجەم چین‌و توێژەكان، پەڕەیەكی زێڕین لە مێژووی هاوچەرخی بزوتنەوەی […]\nلە چەند رۆژی رابردوو هێرش كردن بۆ سەر ژنان و تێزاب كردن بە سەروچاویان لە شاری ئیسفهان دەنگدانەوەی زۆری بووە و بەشێكی زۆر لە چالاكوانانی ژن و مافی مرۆڤ لەناوخۆی ئێران و دەرەوەی وڵات نارەزاییان بەم كارە نامرۆڤانەیە دەربریوە. تێزاب كردن بە ژنان بە بیانووی جۆراوجۆر بە تایبەت بە بیانووی بێحیجابی هەر لە سەرەتای هاتنە […]\n2014/10/26 by عەتا\n2014/10/20 by عەتا\n2014/10/14 by عەتا\nنەتەوەیەکى “تێرۆریست!” و داگیرکەرێکى “دێمۆکرات!” / ڕەزا کەعبی\nئەم وتارە بەهاری سالی ٢٠٠٦ و پاش شەپۆلی جەماوەری لە باکووری کوردوستان نووسراوە و وەک سەروتاری گۆڤاری “ئاسۆی رۆژهەلات” بڵاو بووەوە. ویستم لە پەیوەندی لەگەل رووداوەکانی دوێنێ (هەواڵنێریەکان لە شەهید بوونی ١٤ تێکۆشەری باکووری کوردوستان لە نارەزایەتی دەربرینەکانی جەماوەری دوێنێ باس دەکەن) یادداشتێک بنووسم کە بە باشم زانی ئەم نووسراوە جارێکی تر وەک خۆی بڵاو […]\nدر این چند روز، همە مناطق کردستان ایران، از ایلام گرفتە تا ارومیە صحنە گردهماییهای وسیع و باشکوه مردمی بود. در این همایشها پشتیبانی از مقاومت سترگ کوبانی، انتقاد از سیاستهای همپیمانان در تعلل از دفاع جدی از کوبانی، محکوم نمودن سیاست ترکیە در سرکوب مردم کرد و همکاری ضمنی با داعش و طرح خواست […]\n2014/10/13 by عەتا\nPage 82 of 102«‹8081828384›»


خۆپێشاندانه‌كانى لبنان سه‌مای ڕۆژهه‌ڵاتی تێ ده‌كه‌وێت\n:: PM:08:11:21/10/2019 \nدواى پۆستێكى ساده له تۆڕه كۆمه‌ڵایه‌تییه‌كان، توڕه‌یى لبنانییه‌كان بوو به بابه‌تێكى ڕژدى سه‌رشه‌قام، تادێت دۆخى ته‌ناهى پایته‌خت نزیك ده‌بێته‌وه له‌وه‌ى له ده‌ست ده‌ربچێت، ئه‌مه‌یش واى كردووه هێزه ته‌ناهییه‌كان زۆربه‌ى شه‌قامه‌كان دابخه‌ن و قه‌ده‌غه‌ى هاتوچۆ ڕابگه‌یه‌نن، ئه‌مڕۆ به‌هۆى بڵاو بووه‌نه‌وه‌ى ڤیدیۆیه‌ك زیاتر خۆپێشاندانه‌كان گه‌وره‌تر بووه.\nسه‌ماكه‌ره‌كانیش ده‌یانه‌وێت حكوومه‌ت بڕوخێت له لبنان.\nڤیدیۆیه‌ك له تۆڕه كۆمه‌لاتییه‌كان بڵاو بووه‌ته‌وه و تێدا سه‌ماكه‌رێكى ئافره‌تى شه‌رقى كه لبنانییه دێته ناو خۆپێشانده‌ران و ده‌ست ده‌كات به سه‌ما، ئه‌مه‌یش به‌چڕى له تۆڕه كۆمه‌ڵایه‌تییه‌كان بڵاو بووه‌ته‌وه له ژێر ناونیشانى، "سه‌ماكه‌ره‌كانیش ده‌یانه‌وێت حكوومه‌ت بڕوخێت له لبنان".\nسه‌ماكه‌ره‌كه كه ناوى ئاشكرا نه‌كراوه به ڕا گه‌یاندنه‌كانى گوتووه، به‌هۆى ئه‌وه‌ى خۆپێشانده‌كان پێویستیان به وزه و هۆكارێكه بۆ به‌رده‌وام بوون من بڕیارم داوه تا ته‌واو بوونى ناڕه‌زایه‌تییه‌كان كاتێكى خۆشیان بۆ بڕه‌خسێنم ڕۆژانه.\nسه‌ماكه‌ره‌كه گه‌یشتووه‌ته گۆڕه‌پانى شه‌هیدان و ڕه‌سێكى وروژێنه‌ر به گۆرانى میسڕییه‌وه بۆ خۆپێشانده‌ره‌كان ده‌كات، ئه‌مه‌یش ده‌نگدانه‌وه‌ى گه‌وره‌ى له تۆڕه كۆمه‌ڵایه‌تییه‌كنا به‌دواى خۆیدا هێناوه.\nهاوكات له به‌شێكی تری خۆپێشاندانه‌كان گۆشت برژاندن و خواردنه‌وه كهوولییه‌كان وێنه و ڤیدیۆی گیراوه، كه له چوارچێوه‌ی خۆپێشاندانه‌كان، هاووڵاتییان بۆ به‌رده‌وامیدان و جێنه‌هێشتنی گۆڕه‌پانی خۆپێشاندانه‌كان زۆر كارى سه‌رسووڕهێنه‌ر ده‌كه‌ن ئه‌مه‌یش له جیهان ده‌نگدانه‌وه‌ى گه‌وره‌ى دروست كردووه.